Исеме үҙгәрһә лә, есеме шул килеш ҡала\nҺаумыһығыҙ, ҡәҙерле «Йәшлек»!ҡайнар сәләмдәр менән һеҙҙе яратҡан, көтөп алған уҡыусығыҙ яҙа. Һеҙҙе уҡыһаң, күңелдәр яҡтырып, яҡшырып, тырышып, матур итеп уйлағы һәм йәшәге килеп китә. Күңел ҡыуана, өмөттәр ҡалҡа. Бөтәгеҙгә лә рәхмәт, иҫәнлек-һаулыҡ, шатлыҡ һәм бәхет, киләсәктә уңыштар теләйем.\nҺаумыһығыҙ, ҡәҙерле «Йәшлек»!\nҡайнар сәләмдәр менән һеҙҙе яратҡан, көтөп алған уҡыусығыҙ яҙа. Һеҙҙе уҡыһаң, күңелдәр яҡтырып, яҡшырып, тырышып, матур итеп уйлағы һәм йәшәге килеп китә. Күңел ҡыуана, өмөттәр ҡалҡа. Бөтәгеҙгә лә рәхмәт, иҫәнлек-һаулыҡ, шатлыҡ һәм бәхет, киләсәктә уңыштар теләйем.\nШулай ҙа көнүҙәк һорауҙарға күсәйек. Рәсәй етәкселеге беҙҙе ҡайғыртып, илдә тәртип урынлаштырыу теләге менән милицияны полицияға үҙгәртергә булды. Беҙҙең һалым иҫәбенә миллиард һум түгеләсәк ошо реформаны үткәрергә. Беҙҙән һорамайҙар ҙа, өгөтләмәйҙәр ҙә, ә, исеме үҙгәргәс, икенсе көнөнә үк тәртип һәм беҙҙең өсөн бик һәйбәт буласаҡ, тип ҡәтғи ышандыралар. Өҫтән һәйбәтерәк күренәлер инде. Ләкин беҙ беләбеҙ: самауырҙы «һамауыр» тиеү менән ул тиҙерәк ҡайнамай, шулай ҙа башҡортса әйткән һымаҡ була. Улайға китһә, Рәсәйҙең исемен дә «Рәсәй ҡушма губерналары» /РКТ/ тип үҙгәртһәң, беҙ икенсе көндә үк бай, алға киткән, демократик илдә уянырбыҙ, тигән уй килә башҡа. Аҡыллы башҡа бындай уйҙар килмәҫ, тип ышанып булмай. Аҙаҡтан, «бөйөк етәксе» Черномырдин әйткәнсә: «Мы хотели как лучше, получилось как всегда», – тиербеҙ инде.\nЯрай, хәйерлегә булһын, ил тыныс, донъя түңәрәк, тәбиғәт матур. Үҙебеҙгә ышанып, Аллаһы Тәғәләнең ярҙамына өмөт итеп ҡалайыҡ.


Ҡытайҙан беҙҙең граждандар эвакуациялана | ГТРК «Башкортостан» — Новости Уфы и РБ\nКоронавирус менән зарарланыусылар һәм һәләк булғандар һаны йәшен тиҙлеге менән арта. Бөтә донъя һаулыҡ һаҡлау ойошмаһының һуңғы мәғлүмәттәре буйынса әлеге көндә коронавирустан 480 кеше һәләк булған. 18 меңгә яҡынында вирус барлығы асыҡланған. Бөтә донъяны ҡурҡыуға һалған сир тураһында һаман да тулы мәғлүмәт юҡ. Рәсәй президенты Владимир Путин, баш командующий булараҡ, илдең хәрби-космос көстәренә Ҡытайҙан беҙҙең граждандарҙы эвакуацияларға бойороҡ бирҙе. Коронавирус таралған райондарҙа Рәсәйҙең 300 ватандашы барлығы тураһында билдәле.


Туймазы нефть ятҡылығы — Башҡорт Википедияһы\n<maplink>: JSON хатаһы: Синтаксик хата\nlandmark HGskl ЯO\nТуймазы нефть ятҡылығы\nОткрыто 1937 год\nТуймазы нефть ятҡылығы — Рәсәй Федерацияһы, Башҡортостан Республикаһы, Туймазы ҡалаһы янында. Волга-Урал нефть-газ провинцияһына ҡарай. 1937 йылда асыла.\n1-1,7 км тәрәнлектә нефтле девон һәм карбон балсыҡлы ҡомташы. Нефттең уртаса тығыҙлығы 0,89 г/см³, көкөрт миҡдары 2,7-3,0 %.\n1944 йылда яңы 100-сө һанлы, 1700 метр тәрәнлектә һәм дебиты (билдәле бер ваҡытта скважинанан сыҡҡан нефть миҡдары) 2500 тоннанан ашыу булған нефть скважинаһы файҙаланыуға тапшырыла. Ул ошоға тиклем 57 скважина биргән нефттән артығыраҡ күләмдә нефть бирә башлай. Тәүге алты девон скважинаһы тәүлегенә 1100 тонна нефть бирә. Девон ҡатламын асыу менән Туймазы ятҡылығы донъялағы уникаль, нефть запасы буйынса ғәйәт эре биш ятҡылыҡ иҫәбенә инә. Артабан тикшереүҙәр ятҡылыҡтың 40 км-ға х 20 км майҙанды биләүен күрһәтә.\n1948 йылдың декабрендә ятҡылыҡта илебеҙ тарихында беренсе тапҡыр ятҡылыҡ менән сикләшкән ҡатламдарға һыу һурҙыртыу ғәмәлгә ашырыла. Ғөмүмән Туймазы ятҡылығында донъя практикаһында тәүге тапҡыр ятҡылыҡтан ситтәге, сиктәш һәм ятҡылыҡ эсендәге ҡатламдарға һыу һурҙыртыу ярҙамында ҡатлам баҫымын һаҡлау ысулы ҡулланыла. Ошо яңылыҡты ҡулланыу ятҡылыҡта булған нефть запасының төп өлөшөн 20 йыл эсендә сығарыу мөмкинлеген бирә. Шуға ла девон ҡатламдарынан нефть, ғәҙәти скважиналар менән сағыштырғанда, ике тапҡырға күберәк сығарыла.\n1956 йылда илебеҙҙә беренсе тапҡыр Туймазы ятҡылығында промысла шарттарында нефтте тоҙһоҙландырыу ысулы ла үҙләштерелә. Шул ваҡытта тәүге экспорт кондицияһындағы нефть әҙерләнелә.\n1983 йылдың апрелендә Туймазы ятҡылығында 300-миллионынсы тонна нефть сығарыла. Ә 1989 йылда предприятиела тирә-йүндәге мөхит һағы хеҙмәте булдырыла.\n1990-сы йылдарҙа сығарылыусы шыйыҡлыҡ күләме кәмеү сәбәпле, йыйыу, ППД һәм нефтте әҙерләү системаларын комплекслы реконструкциялау башлана, был эш әлегәсә дауам итә. 2001 йылда «Башнефть» АНК-һында беренсе тапҡыр үҙ территорияһында нефть шламын (таҙа нефтте айырып алғандан һуң ҡалған ҡалдыҡ) эшкәртеү ҡоролмаһы файҙаланыуға тапшырыла. Бер йыл эсендә 5582 тонна нефть шламы экәртелә, 1872 тонна нефть сырьеһы алына.\n2004 йылға «Туймазынефть» НГДУ-һында дүрт нефть һәм газ сығарыу цехы эшләй, файҙаланылған нефть скважиналары фонды 1494 берәмеккә етә, планда ҡаралғанса, йылына 900 мең тонна нефть сығарыла.\nhttps://ba.wikipedia.org/w/index.php?title=Туймазы_нефть_ятҡылығы&oldid=784480 ҡабул ителгән\nАлфавит буйынса ятҡылыҡтар\nКарталары дөрөҫ булмаған биттәр\nБыл бит һуңғы тапҡыр 12:52 27 февраль 2018 үҙгәртелгән.


Рөстәм Хәмитов Благовещен арматура заводы эше менән танышты // Иҡтисад | новости башинформ.рф\nРөстәм Хәмитов Благовещен арматура заводы эше менән танышты\n11:48, 26 сентября 2011 Иҡтисад\nБашҡортостан Президенты Рөстәм Хәмитов Благовещен арматура заводында булды һәм быйыл үҙенең 255 йыллығын билдәләгән торба үткәргестәр арматураһы етештереү буйынса Рәсәйҙәге эре предприятие эше менән танышты.\nБөгөн Благовещенда заводҡа нигеҙ һалыусы һәм уны төҙөүсе Матвей Мясниковҡа һәйкәл асыу тантанаһы булды. Сарала завод хеҙмәткәрҙәре алдында сығыш яһап, Рөстәм Хәмитов былай тине:\n— Благовещен беҙҙең республика тарихында мөһим роль уйнай. Халыҡ араһында «Благзавод» тип йөрөтөлгән завод Башҡортостандың төньяҡ һәм төньяҡ-көнсығыш халыҡтары өсөн электән үк мөһим һәм файҙалы булған. Кешеләр һәр саҡ бынан металдан эшләнгән төрлө изделиелар һатып алған. Уларһыҙ һөй һалып та, хужалыҡ тотоп та булмай. Инструменттар һатып алған, минең ата-бабаларым да 100-150 йыл элек был заводҡа килеп, буш ҡул менән ҡайтып китмәгән.\nБлаговещен заводының үҫеше, модернизацияланыуы, киләсәккә пландар төҙөүе бик ҡыуандыра. Эш хаҡы йәһәтенән дә, заводта яңы производстволар булдырыуҙа ла йылдамлыҡ тойола.\nДөйөм алғанда, Благовещенды үҫтерергә теләр инек. Эш урындары етмәү менән бәйле мәсьәләләрҙе нисек тә хәл итеү маҡсатында беҙ бында бер нисә производство булдырырға планлаштырабыҙ. Торлаҡ төҙөлөшөн үҫтереү, Благовещенда яңы микрорайон төҙөү мәсьәләләре өҫтөндә уйлайбыҙ. Бер һүҙ менән әйткәндә, яҡшы пландар бар. Алға китеш мотлаҡ буласаҡ.\nМоғайын республика был йәһәттән ярҙам итер, юлдар төҙөүҙә лә, һыу, электр энергияһы үткәреүҙә лә ярҙам ҡулы һуҙыр, тип уйлайым.\nБөгөн ҡалаға һәм заводҡа нигеҙ һалыусы Матвей Мясниковҡа һәйкәл асып, ҡасандыр дөрөҫ сәнәғәт сәйәсәтен алып барған, ваҡыт үтеү менән эре производстволарға әйләнгән оҫтаханалар, беренсе цехтар булдырған кешеләргә хөрмәтебеҙҙе күрһәтәбеҙ. Заводҡа 255 йыл тулыу айҡанлы һеҙҙе ҡотлайым, изгелек һәм именлек теләйем.\nМатвей Мясниковҡа һәйкәл асыу тантанаһынан һуң, Рөстәм Хәмитов заводҡа юлланды, уның хеҙмәткәрҙәре менән аралашты, ҡорос ҡойоу, тимерлек-пресс, механика-йыйыу цехтарында булды. Бында уға предприятие һатып алған яңы ҡорамал мөмкинлектәрен күрһәттеләр. Заводтың генераль директоры Олег Зарипов һүҙҙәре буйынса, предприятиеның механика-йыйыу цехтарының береһендә нанотехнологиялар ҙа ҡулланыла, шуға күрә изделиелар сифатлыраҡ һәм нығыраҡ килеп сыға.\nБөгөнгө көндә предприятиела яҡынса 2400 кеше эшләй. Һуңғы биш йыл эсендә Благовещен арматура заводына һалынған инвестицияларҙың дөйөм күләме бер миллиард һум тәшкил иткән. Быйыл «Благовещен арматура заводы» асыҡ акционерҙар йәмғиәтенә инвестициялар күләме йәнә 300 миллион һум тәшкил итәсәк. Етештереү ҡеүәтен арттырыу һәм яңы һатыу баҙарҙарына ҙур ассортимент менән сығыу иҫәбенә предприятиеның керем күләме йыл аҙағына өс миллиард һум тәшкил итергә тейеш.\nТеги: БР Президенты, сәнәғәт, юбилейҙар


Яҙмыш, әсе яҙмыш Әҙәм балаһын ҡайҙа ғына ташламай ҙа ул, ниндәй генә ҡайғы- ғазаптар төшөрмәй. Берәүгә өйөп- өйөп шатлыҡ бүләк итһә, икенсеһен ығы-зығылы хәсрәт һағыштарға сорнай\nУрын алған халҡым йөрәгендә\nЯҙмыш, әсе яҙмыш ... Әҙәм балаһын ҡайҙа ғына ташламай ҙа ул , ниндәй генә ҡайғы- ғазаптар төшөрмәй. Берәүгә өйөп- өйөп шатлыҡ бүләк итһә, икенсеһен ығы-зығылы хәсрәт һағыштарға сорнай.\nАллаһы Тәғәлә һәр кемгә йәшәү бүләк итһә, ә яҙмышты , киләсәккә барыр һуҡмаҡты һәр кем үҙе һайлай. Берәүҙәр киң , тигеҙ юлдан атлай, ләкин был юл –хаҡлыҡ, дөрөҫлөк юлы түгел, күптән тапалған, ялған һәм яуыҙлыҡ юлы; ә икенселерҙеке – тар ғына бормалы-бормалы, һикәлтәле, бер бейеккә үрләтә , бер түбәнгә ҡолата торған батыр йөрәкле кешеләр юлы. Был һуҡмаҡ менән барыусыларға тормошта булған иң ауыр ғазаптар һәм оло ҡыуаныстар , шатлыҡтар биреләлер. Ләкин шатлыҡтары ла ҡайғыға төрөлгән була, шул ҡайғы төргәген һүтмәй тороп , шатлыҡҡа ирешеп булмайҙыр.\nҒүмере- сәфәр. Һуңғы сәфәре лә\nКереп ҡалған бәйет , йырҙарға.\nЙыраҡ киткән арбаһының даны,\nӘ үҙенең даны йылдарға...,-тип яҙған М.Әғләмов Мифтахетдин Аҡмулла тураһында. Эйе, бик күп сәфәр ҡылырға тура килә Акмуллаға. Әсәһе үлеп киткәс, Аҡмуллаға бик йәшләй үгәй әсәһенең ҡыйырһытыуҙарын күреп үҫергә тура килә. Башта үҙ ауылында атаһынан тәүге сабактарҙы алһа, аҙаҡ тыуған ауылынан сығып китә. Ҡышын ул мәҙрәсәләрҙә белем алһа, йәй көндәрен ҡаҙаҡ далаларына китеп ҡаҙак балаларына һабаҡ биреп йөрөй.\nАкмулла китеп йөрөгән\nҠаҙаҡ далаларына .\nҺабаҡ биреп йөрөр булған\nРеволюцияға тиклем тыуған\nТуҡһанбай тигән ауылды\nБашҡа шәкерттәр ,мәҙрәсәләрҙә уҡыуҙар тамамланғас , үҙҙәренең тыуған яҡтарына һағынышып ҡайтһалар , Мифтахетдин йәйҙәрен ситтә үткәрә, үгәй әсәйле тыуған йорто уны үҙенә тартып тормай.Уның үҙ тыуған яҡтарына һирәк ҡайтыуын атаһына яҙған шиғырынан да беләбеҙ:\n... Ун өс йылда ҡайтып үҙ , итмәнең\nИнде һағынып ҡайтырҙай булманыҡ беҙ...\nАкмулланың үҙ яғында төпләнеп ҡалмауының , илгизәрлегенең сәбәбе лә шунлыҡтандыр.Ләкин ҡайҙа ғына йөрөһә лә , тура һүҙлелеге , ғәҙел булыуы менән дан алған, ышаныслы , тоғро, изге күңелле булғаны өсөн халыҡ уны Аҡмулла , йәғни Изге мулла тигәндер. Акмулла –ҡаҙаҡса тура һүҙле , ғәҙел кеше тигән һүҙ. Ҡаҙаҡтар уға һәр ваҡыт хөрмәт, ихтирам менән ҡараған.\nМифтахетдин Аҡмулла сәсәндәр ижадын дауам итеүсе.Уның хаҡында «Ҡара төндәре яҡты йондоҙ» тигәндәр .Акмулла Салауаттан һуң беренсе тапҡыр үҙ халҡына , башҡорттарым , тип ихлас күңелдән өндәшә, уны айырыуса бер ярһыныу менән мәғрифәткә , ғилемгә саҡыра. Уның бөтә шиғырҙары ла фәһемле , тәрбиәүи темаға ижад ителгән. Уларҙың барыһы ла тейерлек бөгөнғө көндәргә ауаҙдаш. Мәҫәлән, «Башҡорттарым , уҡыу кәрәк!», «Мөслимә»тигән шиғырҙары белем алырға, һөнәрле булырға саҡыра. «Тиһеңме?», «Аттың ниһен маҡтайһың» , «Билдәһеҙ», «Нәфсе», «Дуҫлыҡ», «Ҡәнәғәт»,- хәҙерге аҙгынлыҡ сәскә атҡан , күптәр байлыҡ өсөн әллә нимәләр ҡылған заманда был шиғырҙар ҙур әһәмиәткә эйә, әйтелгәндәре әле лә иҫкермәгән. Бигерәк тә бөгөнгөһө көн проблемаһын актуаль күтәреп сыҡҡан шиғыр « Нәсихәттәр» . Хәҙерге заманда , бигерәк тә йәштәр араһында әхлаҡһыҙлыҡ өҫтөнлөк итә.Ә был шиғырҙа Аҡмулла кешеләрҙе иманлы, сабыр, аҡыллы, әҙәпле, таҙа күңелле, ихлас булырға саҡыра. Был сифаттар кеше тормошонда иң кәрәклелер. Ошо шиғырҙы уҡып йәштәр үҙҙәренә әҙәпле булыу маҡсаты ҡуйһалар , донъялағы аҙғынлыҡ, боҙоҡлоҡ аҙ гына булһа ла кәмер инее. Ошо юлдар быны ң бер миҫалы. Кешеләге иң кәрәкле сифаттарҙы халыҡса нисек оҫта әйтеп биргән:\nИң әүәл кәрәк нәмә иман тигән,\nИкенсе ҡиммәт нәмә күңел тигән,\nӨсөнсө ҡиммәт нәмә аҡыл тигән,\nДүртенсе ҡиммәт нәмә шөкөр тигән,\nБишенсе ҡиммәт нәмә әҙәп тигән,\nАлтынсы ҡиммәт нәмә сабыр тигән.\nСабыр кеше мораҙын табыр, тигән.\nСабырһыҙлыҡ башҡа бәлә һалыр тигән.\nОшо сифаттар етегә тиклем бер-бер артлы атап бирелә. Аҡмулла донъяның серлелеген ете һанына бәйләнешле итеп күрһәтергә тырышҡан. Ул ете һанының серлелеген, мөғжизәлеген бик күп һынауҙар үткәс кенә кешенең бәхетле булыуын, хыялдарының тормошҡа ашыуын шул заманда уҡ әйтеп биргән. Үҙенең шиғырҙарында Аҡмулла тел культураһы , һүҙгә оҫталыҡ мәсьәләләрен дә йыш күтәрә.Мәғәнәле , нәфис, затлы, ҡысҡа һүҙ шағирҙың идеалы. «Файҙа юҡ артыҡ һүҙҙән , тыуған»,- тигән ул. Сит телдәр белеү, бигерәк тә рус телен өйрәнеү кәрәклеге тураһында ла фекер әйтә ул:\nХәл килһә, төрлө фәнде күргән яҡшы,\nКамилләр сафына кергән яҡшы;\nУрыҫһа уҡып ҡына түгел белмәк-\nЭсендә ҡайғы-хәсрәт , халыҡ моңо ятҡан шағир ғына тәрәндән әйләндереп һүҙ ҡуҙғатыр. Ул һүҙ шағир йөрәге аша үткәндә генә,ысын шиғырға әйләнеп, халҡы йөрәгенә керерлек тәмле һүҙ булыр. Аҡмулланың шиғырҙары ысынан да ошондай.\nӘйҙәгәнһең яҡты юлға,\nӨндәгәнһең гел яҡшыға ...\nТереләрҙән тере булып\nЙәшәйһең һин ана шуға.


Һаҡ булығыҙ! Банк картаһынан аҡсаны урлайҙар!\n21 Июнь 2018, 18:54\nХәҙер бөтөн кешенәң дә тиерлек банк картаһы бар. Ул аҡсаны һаҡлау, түләү, бүтән кешегә аҡса күсереү һ.б. өсөн уңайлы нәмә. Әммә хәүефе лә бар – унан аҡсаңды урлауҙары ихтимал. Бындай күңелһеҙ хәлдәр һуңғы осорҙа йыш ҡына ҡабатланып тора. Һаҡланыу өсөн уғрыларҙың хәйләләрен белергә кәрәк, әлбиттә. Иғтибарығыҙға банк картаһынан аҡса сәлдереүҙең үҙебеҙгә билдәле булған 10 ысулы хаҡында мәғлүмәт һәм һаҡланыу саралары тәҡдим итәбеҙ.\nИң киң таралған алым. Банкоматтың картридерына мәғлүмәттәрҙе “уҡый” торған ҡорамал (скиммер) менән яһалма клавиатура беркетәләр ҙә бер ниндәй шик-шөбһә тыуҙырмай ғына карта эйәһенең пин-кодын һәм магнитлы һыҙатта яҙылған барлыҡ иҫәп һандарын ҡулға төшөрәләр. Ҡайһы бер бурҙар яҡындараҡ бәләкәй генә видеокамера ла урынлаштыра. Заманға яраҡлашҡан бындай енәйәтселәр араһында, ғәҙәттә, урланған мәғлүмәттәрҙе яңы картаға күсереүсе “йоморо баш”тар була. Артабан уларға һеҙҙең иҫәптәге аҡсаны банкоматтан сығарып алыу бер ни тормай.\nКәңәш: банкоматты файҙаланыр алдынан унда сәйер деталдәр юҡмы, яҡын-тирәлә камералар ҡуйылмағанмы икәнен тикшерегеҙ. Иң ышаныслыһы – банк бүлексәһе, йәки ҙур сауҙа үҙәге бинаһында торған ҡорамалдар.\n2. Банкоматты урлап алып китеү, йәки алмаштырыу\n“Бәй, банкоматты урлауҙарынан минең картаға ниндәй зыян?” – тип уйлап ҡуйыусылар булыр. Ә бит енәйәтселәр ҡорамал эсендәге аҡсаны ғына түгел, унда ҡасан да булһа тығылған һәр карта тураһындағы мәғлүмәтте лә ала!\nӘлбиттә, беҙҙең илдә терминалдарҙы тейәп алып китеү осраҡтары әлегә ныҡ киң таралмаған, шулай ҙа яһалма банкомат урынлаштырыусылар әүҙемләшә икән. Тыштан ҡарағанда, ҡәҙимге бер ҡорамал һымаҡ, әммә эсе буш, ти, уларҙың. Кеше бындай банкоматҡа килеп, картаһын тыға, паролен индерә лә, мониторҙа “операцияны башҡарыу мөмкин түгел” тигәнерәк яҙыуҙы күреп, ары китә. Банктағы иҫәбе буйынса бөтөн мәғлүмәт скиммерҙа теркәлеп ҡала...\nКәңәш: үрҙә атап үтелгән ҡағиҙәләрҙе иҫкә төшөрөгөҙ.\n3. Түләү терминалдарына “һөжүм”\nУғрылар кеше күп йөрөгән урындарҙа ҡуйылған POS-терминалдар ярҙамында ла йөҙҙәрсә, меңдәрсә картаның эйәләрен һемәйтә. Шәхси мәғлүмәттәр, ғәҙәттә, енәйәтселәр тарафынан махсус эшләнгән программа, йәки әлеге лә баяғы скиммер аша уҡыла.\nКәңәш: үрҙә атап үтелгән ҡағиҙәләрҙе иҫкә төшөрөгөҙ, картағыҙҙы теләһә ҡайҙа тығып бармағыҙ.\n4. “Кәкре бармаҡлы” официанттар\nРесторанда, йәки кафела кеше, ҡағиҙә булараҡ, хеҙмәтләндереү хаҡын түләү өсөн банк картаһын официанттарға тоттора. Уларҙың, кухняға ингәс, барлыҡ мәғлүмәттәрҙе – карта-ның һандарын, ғәмәлдә булыу ваҡытын, эйәһенең исем-шәрифен, CVV-кодты – яҙып йәки фотоға төшөрөп алыуы ихтимал. Аҙаҡтан был “табыш”ты, үҙҙәре файҙаланмаған осраҡта, махсус биржаға һаталар.\nКәңәш: банк картаһын башҡаларға бирмәгеҙ, официанттан да түләүҙең күҙ алдында башҡарылыуын талап итегеҙ. Ҡайһы берәүҙәр алдан уҡ CVV-кодты юйып ташларға кәрәк тип һанай, сөнки интернет-магазиндарҙың күбеһе уны һорамай. Картаны эйәһенең исем-шәрифен яҙмайынса эшләп сығарырға тәҡдим иткән банктар ҙа бар. Тик шуны белеп ҡуйығыҙ: Интернет аша әйбер һатып алғанда “карта эйәһенең исеме” тигән графала нимә тип яҙһаң да (!) ярай, был иһә мутлашыусыларға һәләк уңайлы.\n5. Таныш булмаған ҡушымталар\nСмартфондарығыҙға, компьютерҙарығыҙға ят программаларҙы ҡуймағыҙ. Улар араһында һеҙҙең телефонығыҙ, аккаунттарығыҙ, банктағы иҫәптәрегеҙ, ҡайҙа йөрөгәнегеҙ, нимә һөйләгәнегеҙ тураһында мәғлүмәт йыйыусыһы ла булыуы мөмкин. Аҡсағыҙҙы урлауҙан тыш, елкәгеҙгә ҙур ғына кредит элеп ҡуйыуҙары ла ихтимал.\nКәңәш: таныш булмаған компаниялар тәҡдим иткән ҡушымталарҙы ҡулланыусыларҙың баһаһын ентекле өйрәнмәйенсә алырға ашыҡмағыҙ.\n6. Асыҡ Wi-Fi селтәрҙәре\nЕнәйәтселәргә башҡа кешенең смартфонына Wi-Fi селтәре ярҙамында инеп китеүе бик еңел. Был осраҡта улар ClientLogin протоколын файҙалана. Асыҡ селтәргә автоматик рәүештә тоташырға теләгән телефон аппаратының сигналдарын эләктереп алғас, “хәтер”ҙә һаҡланған барлыҡ мәғлүмәткә юл асалар.\nКәңәш: сауҙа үҙәгендә, кафела, урам буйында һ.б. урындарҙа Wi-Fi файҙаланмаҫҡа тырышығыҙ. Йәмәғәт селтәре аша айырыуса Интернет-банк хеҙмәтен ҡулланмағыҙ.\n7. Шикле SMS-тар\nҠайһы берҙә 5-6 йыл буйы аралашмаған таныштарҙан “Сәләм! Һиндә Һаҡлыҡ банкы картаһы бармы?” тигәнерәк йөкмәткеле хәбәрҙәр килә. Һуңғы осорҙа, әйткәндәй, башҡортса иҫәнлек-һаулыҡ һораша белгән енәйәтселәр ҙә осраштыра. “Минең иҫәпкә шунса аҡса һал әле” йәки “Картаңды фотоға төшөрөп, WhatsApp аша ебәр әле” тиһәләр һәм был сәйер тойолһа, шарттарын үтәмәгеҙ.\nКәңәш: мөрәжәғәт иткән кеше менән телефон, йәки социаль селтәрҙәр аша бәйләнешкә инеп, барыһын да асыҡлағыҙ.\nМобиль телефондар өсөн ҡулланыу тулыһынса рөхсәт ителгән Banking card reader NFC һымаҡ ҡушымталар бар. Улар ярҙамында бер нисә сантиметр алыҫлыҡтан карталарҙағы мәғлүмәтте “уҡып” була. Уғры, мәҫәлән, халыҡ тығыҙ урынға килә лә, смартфонындағы әлеге NFC элемтәһен эшкә ҡушып, бүтәндәрҙең кеҫәһен, янсығын “ҡапшай” башлай. CVV-кодтан башҡа бөтөн нәмәне белә ала ул. Аҙаҡ ошо мәғлүмәт менән интернет-магазиндағы тауарҙар өсөн һеҙҙең аҡсаны түләй. Ҡыҙғанысҡа ҡаршы, Рәсәй сайттарының күбеһе иҫәпләшкәндә CVV-кодты һорамай.\nКәңәш: кеше күп йыйылған ерҙәргә буш ҡул менән барыу, йәки банк карталары һаҡланған янсыҡты түш кеҫәлә тотоу хәйерлерәк.\n9. Ялған сайттар\nБында банктарҙың, башҡа финанс ойошмаларының, элемтә операторҙарының һәм түләү системаларының сайттарына “игеҙәк” эшләүселәр тураһында һүҙ бара. Миҫал өсөн: һеҙҙең электрон адресығыҙға, йәки телефонығыҙға “Бик күп аҡса оттоғоҙ! Алып өлгөрөгөҙ!” тигән хәбәр килә, ентеклерәк мәғлүмәтте уҡыу өсөн ниндәйҙер һылтанма буйынса банктың сайтына инергә тәҡдим ителә, унда иһә картағыҙҙың һандарын, исем-шәрифегеҙҙе һ.б. һорайҙар.\nКәңәш: һылтанмаға баҫырға ашыҡмағыҙ. Ғәҙәттә, ундай хаттарҙы ебәреүселәр клиенттарға исеме, атаһының исеме һәм фамилияһы менән мөрәжәғәт итмәй; яҙмала бер ниндәй ҙә аныҡлыҡ булмай – шуға иғтибар йүнәлтегеҙ. Әгәр һылтанма буйынса сайтҡа индегеҙ икән, уның яҙылышын тикшерегеҙ (sberbannk.ru йәки vttb24.ru булыуы бар).\nЕнәйәтселәрҙең, телефонға шылтыратып, банк картаһына ҡағылышлы һорауҙар менән маҙаһыҙлауы шулай тип атала. “Авито”ға ҡуйған тауарығыҙҙы һатып алам, аҡсаны алдан күсереү өсөн картағыҙҙың һандарын белер кәрәк”, – тиеүҙәре мөмкин. Артабан ни булырын аңлайһығыҙ инде...\nКәңәш: ят кешеләрҙең ыңғайына бармағыҙ.\nҺуңғы осорҙа башҡаларҙың кеҫәһендәге банк карталарынан аҡсаны махсус терминал ярҙамында урлаусылар ишәйә башланы. Уларҙың эргәгә килеүе була – бер нисә йөҙ һумың юҡҡа сыға. Баҡһаң, магазиндарҙағы заманса түләү системалары файҙаланыла икән: карта терминалға яҡынайһа, унан 1000 һумға тиклем аҡса бер ниндәй паролһеҙ-ниһеҙ күсерелә лә ҡуя.\nҠыҫҡаһы, һаҡ булығыҙ, уяу булығыҙ, белемле булығыҙ!


72(2011) » "Йәшлек" гәзите\nГазета "Йәшлек" » Облако тегов » 72(2011)\nКличко етенсе тапҡыр титулын һаҡланы\nНовости / Спорт // 13-09-2011, 15:29\nУкраина бокссыһы Виталий Кличко, WBC версияһы буйынса донъя чемпионы исемен яҡлап, уны етенсе тапҡыр яуланы. Ул был уңышҡа Польша ауыр атлеты Томаш Адамекты 10-сы раундта техник нокаутҡа ебәреп, иреште....\nЯраны уңалтып булмай шул\nНовости / Спорт // 13-09-2011, 15:27\nХоккей буйынса Ярославлдең "Локомотив" командаһы авиа фажиғәлә һәләк булғандан һуң, клуб етәкселеге быйылғы чемпионаттан баш тартырға булды. Ысынлап та, был дөрөҫ ҡарар. Сөнки нисек кенә итеп "Локомотив" командаһын яңынан тергеҙмәһендәр, яраны уңалтып булмаясаҡ. Ғөмүмән, беренселек тә әллә ни ҡыуаныслы булмаҫ, моғайын....\nНовости / Спорт // 13-09-2011, 15:26\nйәки Кем белә, бәлки, төп уйында ла еңергә күп ҡалмағандыр\nИталияла уҙған пляж футболы буйынса донъя беренселегендә Рәсәй йыйылма командаһы үҙ тарихында башлап ҙур еңеү яулап, төп призды яуланы. Улар финалда футбол иле – Бразилия уйынсыларын 12:8 иҫәбенә отоп, ошо хоҡуҡҡа эйә булды. Өсөнсө урынға Португалия футболсылары сыҡты. Әлеге уйын тарихына килгәндә, чемпионат 1995 йылдан уҙғарыла башлай. Унда Бразилия командаһы беренсе чемпион була. Улар, хатта ете йыл рәттән алдынғылыҡты бирмәй, еңеүсе булып таныла. Ғөмүмән, беренселектә, уларҙан тыш, 2001 йылда – Португалия һәм 2005 йылда Франция футболсылары юғары баҫҡысҡа күтәрелә. Ниһайәт, был юлы Рәсәй уйынсылары ошо ҡыуанысты кисерҙе.\nКиләһе чемпионат 2013 йылда уҙасаҡ....\nТормошта иң мөһим нәмәләр\nӘҙәбиәт // 13-09-2011, 15:25\nФилософия буйынса профессор уҡыусылары алдында биш литрлы быяла банка ала һәм уны һәр береһе өс сантиметр ҙурлығындағы таштар менән тултыра. Шунан уҡыусыларынан:\n– Банка тулдымы? – тип һорай.\n– Эйе, – ти тегеләре....\nРубрикалар / Хәтер // 13-09-2011, 15:23\nПоэмаһын яҙып бөтә алманы,\nҺуңғы юлдар ҡалды. Был үлем\nКиҫте йондоҙ кеүек балҡып торған\nҺоҡландырғыс шағир ғүмерен....\nЯңы киңлектәр асыла\nНовости / Спорт // 13-09-2011, 15:20\nТхэквон-до (ИТФ) − республикабыҙҙағы спорт федерацияларының иң билдәлеләренең береһелер. Дүрт йәштән алып шөғөлләнгән балаларҙан буласаҡ ил, донъя чемпиондарын тәрбиәләгән был спорт клубтары үҫмерҙәр һәм йәштәрҙе айыҡ тормош менән йәшәүгә әйҙәй, уларҙың тәнен генә түгел, күңелен дә сыныҡтыра.\nҮткән быуаттың 50-се йылдарында Кореяла үҫеш алған был көрәш төрө беҙҙең республикала 90-сы йылдарҙа популярлыҡ яулай һәм үҫешә башлай....\nДуҫлыҡ ептәрен нығытып\nНовости / Мәҙәниәт // 13-09-2011, 15:18\nБашҡорт халҡының музыка ҡоралы – ҡурай үҙебеҙҙән башҡа кемдәрҙең һушын ала, әсир итә? Был риторик һорауға Нурғәле Ҡайыҡбирҙиндың яуабы әҙер: әлбиттә, бөтә төрки донъяһы халыҡтарын!...


Өфөлә табиптар сабыйҙың ҡулын ҡырҡып ташлаған - GTRK.TV — Новости Уфы и РБ\nӨфөлә табиптар сабыйҙың ҡулын ҡырҡып ташлаған\nСабый хәҙер ғүмерлеккә зәғиф булып ҡалды. Әлбиттә, табиптар ниндәй ҙә булһа аңлатма биреүҙән баш тарта. Сабыйының ғүмере өсөн көрәшкән йәш ғаилә тәфтиш комитетына мөрәжәғәт иткән. Был видеояҙманы йәш әсә дауаханала төшөрә. Табиптар сабыйҙың уң ҡулын киҫеп ала. Балаһының ғүмерлеккә зәғиф булып ҡалыуында Анна табиптарҙы ғәйепләй. Ире менән ун ике йыл бала таба алмағандан һуң, быйыл Аннаға, ниһайәт, әсә булыу бәхете тейә. Йөклө сағын ауыр үткәргән ханыма сабыйға алты ғына ай булғанда бушанырға тура килә. Һуңғы ике ай эсендә бала яйлап һауыға ине, хатта күҙҙәрен дә аса ине, тип хәтерләй әсә. Улының хәлен белешергә ул көн һайын Иглин ауылынан Өфөгә килеп йөрөй. Әммә бер көндө ангина менән ауырыу сәбәпле дауаханаға бара алмай. Тап ошо ваҡытта был ышанмаҫлыҡ хәл килеп сыға ла инде. Анна Акатьева балаһының зәғиф булып ҡалыуында табиптарҙы ғәйепләй. Был мәсьәләне асыҡлар өсөн ул тәфтиш комитетына ғариза яҙа. Республиканың перинаталь үҙәгендә сабыйҙың яҙмышына бәйле хәлгә аңлатма биреүҙән баш тарттылар. Анна ханымдың яҙған ғаризаһы буйынса әле тикшереү эштәре башланды. Дауахананың баш табибы ни өсөн ошондай хәл килеп сыҡҡанын аныҡ ҡына аңлата алманы. Акатьевтар ғаиләһе сабыйының тиҙерәк һауығып китеүенә һәм был мәсьәләнең хәл ителеүенә бар күңеле менән ышана. Оҙаҡ йылдар буйы хыялын тормошҡа ашырған ата-әсә сабыйының өйгә ҡайтыуын күптән көтә.\n23 августа Башҡортостан интернет менән ҡулланыусылар һаны буйынса алдынғылар сафында\n24 августа Ағиҙел яры төҙөкләндерелә


«Киске Өфө» гәзитенең сайты - АУЫРЫУЫҢ СӘБӘБЕН КҮҢЕЛ ТОРОШОҢДАН ЭҘЛӘ - 2020 - Мәҡәләләр\nАУЫРЫУЫҢ СӘБӘБЕН КҮҢЕЛ ТОРОШОҢДАН ЭҘЛӘ\nКеше организмында бөтә нәмә бер-береһе менән бәйле. Хатта уйыбыҙ ҙа, кисерештәребеҙ ҙә теге йәки был ағзаның эшмәкәрлегенә йоғонто яһай.\nБаш ауыртыуы даими стресс һәм етди көсөргәнеш кисереүгә бәйле. Унан ҡотолоу өсөн медитация эшләгеҙ, йога менән шөғөлләнегеҙ. Эмоциональ хәл-торошоғоҙҙо контролдә тотоғоҙ.\nМуйын һыҙлауы үҙен ғәфү итә алмағандарҙа йыш осрай. Унан ҡотолоу өсөн ғәйеп тойғоһонан, выждан ғазабынан азат булырға кәрәк. Тормошто нисек бар, шулай ҡабул итергә өйрәнегеҙ. Үҙегеҙҙе лә, һеҙҙе рәнйеткәндәрҙе лә кисерегеҙ.\nЯурын ауыртыуҙың сәбәбе бөтә яуаплылыҡты үҙ өҫтөгөҙгә алыуға бәйле булыуы ихтимал. Шуға күрә бурыстарҙы яҡындарығыҙ менән бүлешеп үтәргә кәңәш ителә.\nАрҡаның өҫкө яғы һыҙлаһа, мөхәббәт өлкәһендәге мөнәсәбәт хаҡында уйланығыҙ. Яратҡан кешегеҙ менән энергия алмашыу процесын көйләү мөһим. Һөйөү хисен бер кимәлдә бирергә һәм алырға өйрәнегеҙ.\nАрҡаның аҫҡы өлөшө финанс мәсьәләһе өсөн яуаплы. Әгәр матди хәлегеҙ менән ҡәнәғәт булмаһағыҙ, билегеҙ ауыртҡанына ғәжәпләнмәгеҙ. Матди килем тураһында көн-төн уйлаған йәки күп тотонған кешеләрҙә йыш осрай был сир. Унан ҡотолоу өсөн аҡса менән мөнәсәбәтте көйләгеҙ.\nТерһәк ауыртыуы - эргә-тирәләгеләргә ҡаты мөғәмәләлә булған кешеләрҙең сире. Йомшағыраҡ булһағыҙ, ул ауыртыуҙан туҡтаясаҡ.\nҠул һыҙлауы күп йәки, киреһенсә, аҙ аралашҡан бәндәләрҙә күберәк барлыҡҡа килә. Бөтә нәмә сама менән булырға тейеш.\nЯнбаш һыҙлауынан ҡотолорға теләһәгеҙ, үҙгәрештәрҙән ҡурҡмағыҙ. Алда көткән ваҡиғаларҙы ҡабул итергә әҙер булығыҙ. Һәр яңы нәмәгә асыҡ булыу физик һәм психик һаулыҡ нигеҙе икәнен онотмағыҙ.\nТубыҡ ауыртыуы үҙен түбән йәки юғары баһалаған кешеләрҙә йышыраҡ осраҡ. Үҙенә юмор менән ҡарағандарҙы был сир борсомай.\nБалтыр - ул үпкә һәм көнсөллөк тойғоһо йыйылған урын. Ошо кире хистәрҙән арынһағыҙ, балтыр мускулдары ла ауыртыуҙан туҡтар.\nБәкәл йәки шайтан ашығы тирәһе борсоһа, ял итә, күңел аса, тормошҡа ҡыуана белмәүегеҙ тураһында һөйләй. Бәләкәй генә нәмәгә лә ҡыуанырға өйрәнергә кәңәш ителә.\nТабан ауыртһа, кире уйҙарығыҙҙан ҡотолоғоҙ. Тормошоғоҙҙағы яҡшы ваҡиғаларҙың ҡәҙерен белегеҙ, күберәк шулар хаҡында уйлағыҙ.\nЯҙылған: 13.08.20 | Ҡаралған: 564


Исеме ҡалды мәңгегә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Исеме ҡалды мәңгегә\nИсеме ҡалды мәңгегә 05.04.2014 // Йәмғиәт\n7 апрелдә күренекле дәүләт һәм йәмәғәт эшмәкәре, яҙыусы, башҡорт халҡының арҙаҡлы улы Рамаҙан Ғимран улы Өмөтбаевҡа 90 йәш тулыр ине. Уның тыуған төйәге – Әбйәлил районының Әлмөхәмәт ауылы – көньяҡ-көнсығыш төбәктә иң боронғо ауылдарҙың береһе, үҙенең йырсылары, ҡурайсылары, сәсәндәре менән дан тотҡан ер. Аяуһыҙ тормош ҡайҙарға ғына илтмәһен, атайсалы – тыуған Әлмөхәмәте һәр ваҡыт олуғ шәхестең йөрәк түрендә ине, иң ауыр саҡтарҙа ла йәшәү көсө һәм илһам биреп торҙо.\n1924 йылдың изге Рамаҙан айында кинйә малайҙың донъяға килеүе арыу ғына белем алған, Троицк ҡалаһында «Рәсүлиә» һәм Орскиҙа “Мағаҙи” мәҙрәсәләрендә уҡыған, Герман һуғышынан унтер-офицер дәрәжәһендә Георгий тәреһен тағып ҡайтҡан Ғимран Өмөтбаев өсөн күптән көтөлгән байрамға әүерелә. Уларҙың нәҫеле – атаһы Ғәйзулла-хажи (1853 – 1925), олатаһы Мөхәммәтвәли (1821 – 1904), олатаһының атаһы Өмөтбай (1768 – 1840) уҡымышлы кешеләр, указлы мөҙәрис вазифаһын башҡарғандар, фарсы, ғәрәп һәм әҙәби төрки телен яҡшы белгәндәр. Ғимран да, башҡа Өмөтбаевтар һымаҡ, ғорур, үҙ һүҙле, ләкин бик ярлы кеше була.\n1931 йылдың сентябрендә Рамаҙан Әлмөхәмәт башланғыс мәктәбенең ишеген аса. Ул уҡыуға бик әүәҫ була һәм II – III кластарҙа яртышар йыл белем алып, 1934 йылда мәктәпте тамамлап та ҡуя. Йәйен ун йәшлек малай атаһына алтын йыйыу эшендә ярҙамлашып йөрөй. Октябрь аҙағында Рамаҙан Ишҡол колхоз-йәштәр мәктәбенең V класына бара. Ләкин аслыҡ һәм яланғаслыҡ арҡаһында йүнләп уҡый алмай. VII класҡа барырға ваҡыт еткәс, Ғимрандың улын артабан уҡытырға хәле булмай. Ун өс йәшен яңы ғына тултырған малай “Әлмөхәмәт” МТС-ына директорҙың эш ҡағыҙҙарын күсереүсе булып эшкә инә.\nШул йылдарҙа Ишҡол ауылына спектакль менән Башҡорт драма театры килеп китә. Тамашанан һуң Рамаҙанды ауылдаштары сәхнәгә сығартып, “Таштуғай”ҙы йырлата. Малайҙың йырлағанын ишеткән күренекле артист һәм ҡурайсы Ғиниәт Ушанов, уға бер тәңкә ҡағыҙ аҡса биреп, йырсы буласағын юрай.\nЛәкин яҙмыш Рамаҙанды үҙенә генә билдәле һуҡмаҡтарҙан алып китә. 1937 йылда ул “Баҡырүҙәк” руднигында асылған урта мәктәптең VII класында уҡыуын дауам итә. Йәйҙәрен колхоз эшенә егелә: хисапсы була, йылҡы көтә, бесән һәм иген саба. Колхозда кәбән ҡойоуҙан башҡа (буйы бәләкәй ине), бөтә эштәрҙе лә башҡарырға тура килде, тип хәтерләр ине ул үҙе, бик күп йылдар үткәс.\nФин һуғышы башланып киткәс, 1940 йылдың башында Рамаҙан бер төркөм класташтары менән йәйәүләп Белоретта урынлашҡан осоусылар мәктәбенә китә. Тик уҡырға йәше еткән Петров исемле егетте генә ҡабул итәләр, ә башҡалары бер аҙна йөрөп, ҡаҡ һөйәккә әйләнеп, ауылға саҡ кире ҡайтып төшә.\nҠәһәрле һуғыш башланыуға ике генә аҙна ҡалғанда Рамаҙан мәктәпте тамамлай һәм сығарылыш кисәһен көтмәй (унда барырға йүнле кейеме булмай), Баймаҡ машзаводының торф участкаһына торф ҡырҡыусы булып урынлаша. Бында ул ҡыҙыу, тиҫкәрерәк, эштә бер кемгә лә һыр бирмәгән бригадир Таһир Рамаҙановтың Мөхтәрәмә исемле ҡыҙы менән таныша, йәштәр араһында ғишыҡ уты тоҡана.\n1941 йылдың аҙағында Рамаҙан Өмөтбаев тыуған ауылында Буденный исемендәге колхозда бухгалтер булып эшләп ала һәм тиҙҙән үҙе теләп һуғышҡа китә. Курск һәм Орел тирәһендәге аяуһыҙ бәрелештәрҙә ауыр контузия ала, һауыҡҡас, тағы ла сафҡа баҫа, Прибалтиканы дошмандарҙан азат итеүҙә ҡатнаша.\n1946 йылдың ноябрь аҙаҡтарында Рамаҙан Өмөтбаев һуғыштан тыуған яҡтарына әйләнеп ҡайта. “Сибайалтын” руднигына старателдәр артеле хисапсыһы булып урынлаша, бәләкәй генә туй яһап, Мөхтәрәмәгә өйләнә. Бер аҙҙан ата-әсәһен дә бында күсертеп ала. Өмөтбаевтарҙың землянкаһы (ул ваҡытта барыһы ла шулай йәшәй) Баймаҡ яғына ҡараған Буденный урамында урынлашҡайны.\nТиҙҙән Рамаҙан Өмөтбаевты рудник комсомол ойошмаһы секретары вазифаһынан КПСС-тың Баймаҡ район комитетына эшкә алалар. Бында ул инструктор, һуңынан пропаганда һәм агитация бүлеге мөдире була. Бер юлы ситтән тороп ике йыллыҡ өлкә партия мәктәбендә уҡый. 1952 йылда ҡыҫҡа ғына ваҡыт башҡорт телендә сыҡҡан “Сталин байрағы” гәзите мөхәррире булып ала. Артабан Рамаҙан Ғимран улы, эштән айырылмайынса, Магнитогорск педагогия институтын тамамлай. 50-се йылдар урталарында, Баймаҡта икенсе секретарь сағында, сиҙәм күтәреүҙә әүҙем ҡатнаша һәм, күп йылдар үткәс, был ваҡиғаларҙы “Сиҙәм яҙы” тигән иҫтәлектәрендә һүрәтләй.\n1956 йылда Рамаҙан Өмөтбаевты райкомдың беренсе секретары итеп һайлайҙар. Шул осорҙо ул тормошондағы иң уңышлыһы тип һанай ине. Был заманда Баймаҡта бер төркөм йәш, дәртле, күбеһе һуғыш мәктәбен үткән етәкселәр эшләй, аҙаҡ улар республикала билдәле кешеләр булып китте, ҡайһылары әле лә иҫән – Хәбибнажар Халиҡов, Павел Надькин, Юнир Әҙһәмов, Николай Горин, Һиҙиәт Күсәбаев, Виктор Любушкин, Фән Шәрифуллин, Ғиззәт Ваһапов, Рәфҡәт Күсәбаев, Нурис Яхин, Иван Нефедов, Ғилман Яҡупов, Геннадий Павлов, Александр Манылов, Сәғит Ишбирҙин һәм башҡалар.\n1960 йылда Рамаҙан Өмөтбаев КПСС Өлкә комитетының партия органдарының мөдире һәм бюроһы ағзалығына кандидат итеп Өфөгә күсерелә. 1965 – 1967 йылдарҙа ул КПСС Үҙәк комитеты эргәһендәге Ижтимағи фәндәр академияһында уҡый, иҡтисад буйынса кандидатлыҡ диссертацияһын яҡлай, ауыл хужалығы буйынса бер нисә китап сығара. Артабан ул эшен БАССР-ҙың Министрҙар Советы рәйесе урынбаҫары вазифаһында дауам итә, республикабыҙҙың социаль-иҡтисади үҫешенә тос өлөш индерә.\nРамаҙан Өмөтбаев асыҡ йөрәкле, ихлас күңелле, халҡыбыҙҙың тарихын, ғөрөф-ғәҙәтен яҡшы белгән, кешелекле һәм кеселекле кеше ине, шуға күрә уның эргәһендә илебеҙҙең ысын патриоттары, тоғро дуҫ-иштәре, олораҡ йәштәге фекерҙәштәр күп булды. Шулар араһында Зәйнулла Ихсанов, Рәхим Ибраһимов, Муса Гәрәев, Сәғит Әлибаев, Фатима Мостафина, Таһир Кусимов, Ғәли Ишбулатов, Ишмулла Дилмөхәмәтов, Барый Абдрахманов, Файзрахман Зәғәфуранов, Фәйзулла Солтанов, күп кенә ҡала һәм район етәкселәре, яҙыусылар, журналистар, сәнғәт эшмәкәрҙәре бар.\nАртабан Рамаҙан Ғимран улы эшен БАССР-ҙың Кинофикация буйынса дәүләт комитеты рәйесе вазифаһында уңышлы дауам итә, Комитетты СССР күләмендә алдынғылар рәтенә сығарыуға өлгәшә.\n1982 йылда ул хаҡлы ялға китте. Пенсияға сыҡҡас, Рамаҙан Өмөтбаев үҙенең күптәнге хыялы – ижадҡа әүҙем тотона, йәмәғәт тормошонда ҡайнай, шул йылдарҙа бик абруйлы булған “Аҡ тирмә” клубы, “Урал” башҡорт халыҡ үҙәгенә нигеҙ һалыусыларҙың береһе була.\nРеспубликабыҙҙың гәзит-журналдарында әҫәрҙәре йыш күренә башлай. Уның “Башҡорт аты”, “Башҡорт һаны нилектән кәмей?”, “Уянырға мөҙҙәт етте” исемле әсәрҙәрен халыҡ яратып ҡабул итте.\nРамаҙан Өмөтбаевтың тәүге әҫәрҙәрен сығарыуҙа “Совет Башҡортостаны” гәзитенең ул саҡтағы баш мөхәррире Абдулла Ғиниәт улы Исмәғилевтең роле ҙур булды. Өлкә комитет Өмөтбаевтың хикәйәләрен баҫтырыуға ҡаршы булһа ла, көслө һәм үҙ һүҙле мөхәррир ҡурҡып тормай.\nТиҙҙән Рамаҙан Өмөтбаевтың Советтар Союзы Геройы Таһир Кусимовтың ҡатмарлы тормош юлын һүрәтләгән “Генерал Кусимов” исемле китабы донъя күрә. Бөйөк Еңеүҙең 50 йыллығына арналған әҙәби бәйгелә повесть юғары баһалана. Һуңынан китап тәржемә ителеп, урыҫ телле уҡыусыларға ла еткерелде.\n1993 йылда “Китап” нәшриәтендә Өмөтбаевтың тәүге романы баҫыла. “Ысыҡтан эйелә ҡылған” тип аталған был киң күләмле әҫәр Башҡортостанда крәҫтиәндәрҙең үткән быуаттың 20-се йылдарындағы фажиғәле тормошон һүрәтләй. Шул уҡ йылда ул Ким Әхмәтйәнов исемендәге әҙәби премияның тәүге лауреаты була. 1994 йылда Өфөлә, Баймаҡта, Сибайҙа һәм Әбйәлил районында яҙыусының 70 йәшенә арналған саралар үткәрелә.\n1995 йылда Баймаҡ машиналар эшләү заводы тарихына арналған сираттағы китабы донъя күрә. “Осрашыуҙар һәм юғалтыуҙар” исемле йыйынтығында Рамаҙан Өмөтбаев үҙе белгән, яҡындан аралашҡан билдәле шәхестәребеҙ тураһында һөйләй. Китапҡа яҙыусының халыҡ һәм милләт яҙмышы тураһында уйланыуҙары ла ингән. 1995 йылда ул Өфөлә үткән Бөтә донъя башҡорттарының Беренсе ҡоролтайына делегат булып һайлана, илебеҙҙең төрлө тарафында йәшәгән милләттәштәрҙе берләштереү буйынса тәҡдимдәр менән сығыш яһай.\nРамаҙан Өмөтбаевтың хеҙмәте юғары баһаланды. Ул Ленин, “Почет Билдәһе”, Бөйөк Ватан һуғышы ордендары, БАССР-ҙың Юғары Советы Президиумы грамоталары, күп миҙалдар менән бүләкләнде. 1995 йылда “Рәсәй Федерацияһының атҡаҙанған мәҙәниәт хеҙмәткәре” тигән маҡтаулы исемгә лайыҡ булды. Ул – РСФСР-ҙың халыҡ мәғарифы отличнигы, БАССР Юғары Советының IV–IХ саҡырылыш депутаты, уның Президиумы ағзаһы, КПСС-тың XXI съезы делегаты.\nРамаҙан Ғимран улының яҡты донъянан китеүе көтөлмәгәнерәк килеп сыҡты. 1997 йылдың 24 авгусында, Баймаҡта үткән уҡытыусылар конференцияһынан ҡайтҡанда, уның йөрәге сыҙаманы... Был хәлде белмәйенсә, шул уҡ көндә уның хәләл ефете – минең әсәйем Мөхтәрәмә Таһир ҡыҙы ла донъя менән хушлашты.\nҮлгәндән һуң атайымдың “Һынылыш” тип аталған икенсе романы, ә 2004 йылда “Атлы башҡорт” тигән повесть һәм хикәйәләр йыйынтығы баҫылып сыҡты.\nЗамандаштарының хәтерендә Рамаҙан Өмөтбаев ысын шәхес, башҡорт халҡының арҙаҡлы улы, күренекле дәүләт эшмәкәре, билдәле яҙыусы, ялҡынлы публицист, башҡорт халҡының оҙон көйҙәрен оҫта башҡарыусы булараҡ һаҡлана. Күптәр уның башҡорт телен тәрән аңлауына, телдең бөтә нескәлектәрен һәм байлығын оҫта файҙалана белеүенә ғәжәпләнә торғайны.\nРамаҙан Ғимран улының исемен мәңгеләштереү буйынса күп кенә эш башҡарылды. Өфөлә, Баймаҡта, Сибайҙа ул йәшәгән һәм эшләгән йорттарҙа иҫтәлекле таҡтаташтар ҡуйылды, исемен йөрөткән урамдар, мәктәптәр барлыҡҡа килде. Сибай ҡалаһында йыл һайын Республика көнөндә Рамаҙан Өмөтбаев исемендәге әҙәби премия тапшырыла. Баймаҡ һәм Әбйәлил райондарында яҙыусының ижадына арналған әҙәби кисәләр, мәктәптәрҙә, асыҡ дәрестәр даими үткәрелә.\nАтайым: “Башҡортостан” гәзите минән яҙыусы эшләне”, – тип әйтә торғайны. Ысынлап та, беҙҙең ғаилә күп йылдар гәзит менән дуҫ булып йәшәй, яратҡан баҫмабыҙҙан даими ярҙам-терәк һәм теләктәшлек күрҙек, бының өсөн уның етәкселәренә һәм хеҙмәткәрҙәренә ихлас күңелдән рәхмәт.


Менән швед рулетка видеочивать режимында ҡыҙы - Видео чат - таныштырыу лайф - стрим тере!\nМенән швед рулетка видеочивать режимында ҡыҙы\nРулетка төрлө төрҙәре була\nХәҙерге заман ҡыҙҙары менән видеочивать - күҙлегенән ҡарағанда, быны интернет-ресурстарИнтернет барлыҡҡа килеү менән шунда уҡ үҫтерә башлағандар веб-сервис виртуаль аралашыу өсөн, кеше тормошҡа һәм бер-береһенә реаль кеше булараҡ таныш. Башында популярлыҡ менән файҙалана форумдар, социаль селтәрҙәр аша етәкселеге тартып торған, үҙ алдына түгел, бары интернет түгел. Унан тыш, селтәрҙәге һәм махсуслаштырылған була.\nсайтта таныша, унда бөгөнгө көнгә тиклем йөҙ мең кеше ҡушылды.\nВидеочат форматта үткәреү, текстар менән коммуникация технологияларын үҫтереү булған. Әлеге ваҡытта йылдам үҫешә, төрлө һынлы элемтә сервисында, видеочивать кеүек"менән әңгәмәләште случай". Был технологиялар тәҡдим беҙ һеҙҙең менән яҡын таныштырҙы. Видеочить"осраҡлы һандар генератор"була йәки, рулетка видеочивать тип атала, бик тиҙ тарала бара. Был ҡағиҙәләр бик ябай веб-сервисын.\nТәртип һәм ике осраҡлы кешеләр ҡушма, атама һәм бынан"Рулетка".\nӘгәр әңгәмәләште ҡыҙыҡһынды, тейешле төймәгә басыгыз менән әңгәмәләште. Видеочинать мөһим роль уйнаған ғәжәйеп көс киң мәғлүмәт тыш, мөмкин булһа, һеҙ ниндәй әңгәмәләште. Ҡайһы берҙә тотоу һәм аралашыу ҡағиҙәләре була төрлө, әммә улар барыһы ла бик ябай, мәҫәлән, Видео-ч рулетка, уларҙың иғлан итеү, теркәү мотлаҡ. Был шуның менән бәйле, был видео-н ҡапма-ҡаршы енес ағзалары менән таныштырҙы ч тупланған.\nБыл кадрҙар һеҙҙең видео кеше мотлаҡ булып тора, ябай һынап көйләүҙән һуң.\nӘлбиттә, был биттең теркәлгән мәғлүмәт сервисы һеҙҙең кәм мәғлүмәт бар. Артабан инде тәртипте модераторҙар ҡатнашырға кәрәк. Шуға күрә һәр ваҡыт һеҙҙең тәртибе тураһында йәки башҡа өлкәндәр боҙоҡлоҡ проинформировать мөмкин. Әгәр һеҙ аралашыусан, ҡыҙыҡһыныусан һәм күнелле, һеҙ һылтанмалар ҡарағанда күберәк булған инде, ни тураһында күберәк белеп тора видеочат"менән әңгәмәләште случай".\nТеркәү бушлай булғас рулетка италия ч - Ч теркәү бушлай булғас\nMampiaraka ao Hyderabad dia maimaim-poana.\nрулетка менән ҡыҙ ч онлайн ҡыҙ менән таныштырыу рулетка менән телефон ч башҡа видеочивать теркәлгән рулетка ҡыҙ менән танышып бушлай видео осрашып таныштыҡ юллау өсөн чатта теркәлергә булмаған видео онлайн башҡа ҡыҙҙар менән һәм бушлай теркәү видеочивать видеочивать ҡыҙы менән онлайн ҡатын-ҡыҙ белергә


Өфөләр яңы йылдың тәүге иртәһен 2016 метрға йүгереп ҡаршы ала // Спорт | новости башинформ.рф\nӨфөләр яңы йылдың тәүге иртәһен 2016 метрға йүгереп ҡаршы ала\n11:34, 30 декабря 2015 Спорт\nӨФӨ, 2015 йыл, 30 декабрь. /«Башинформ» мәғлүмәт агентлығы, Артур Басиров/.\nЯңы йылдың тәүге иртәһендә Өфөлә «Вәғәҙәләр уҙышы» үтә. Ҡатнашыусылар 2016 метрға йүгерә. Баш ҡалала уҙышты ойоштороусы Владислав Литвинчук һүҙҙәренсә, әлеге мәлдә Рәсәйҙең һәм донъяның 50-гә яҡын ҡалаһы акцияға ҡушылған.\n«Уҙыштың төп идеяһы — кешеләргә Яңы йылды дөрөҫ башларға ярҙам итеү. Барыһы ла «Мин йүгерәм һәм вәғәҙә бирәм» тип яҙылған номерҙар менән йүгерәсәк. Шулай итеп, беҙ уларға киләһе йылға маҡсат ҡуйырға һәм иң мөһиме — уға өлгәшеү өсөн тәүге аҙым яһарға ярҙам итәсәкбеҙ», — тип һөйләне Владислав Литвинчук.\nВәғәҙәләр уҙышы көндөҙгө сәғәт 12-лә «Башҡортостан» лайфстайл үҙәге эргәһендә башлана. Ярышта ҡатнашыу өсөн сараның сайтында теркәлергә кәрәк.


Быйыл ҡар артыҡ күп яуманы, әммә ташҡын һыуҙары ярайһы уҡ мул булырға оҡшай. Ташҡынға ҡаршы көрәш буйынса комиссияның быйылғы йылда тәүге ултырышы Республика йортонда үтте.\n- Республикағы йылға бассейндары буйынса ҡар ҡатламындағы\nһыу запастары йылдағы уртаса күрһәткестәргә яҡын, ә Ағиҙел дә хатта 15 - 20 процентҡа кәмерәк тә, - тип һүҙ башланы БР Хөкүмәте Премьер - министры урынбаҫары Николай Пучнин. - Синоптиктарҙың күҙаллауы буйынса, 2006 йылда ташҡындың уртаса булыуы көтөлә, әммә көслө һыуыҡтарҙың эҙемтәләрен иҫәпкә алмайынса булмай.\nБыйыл ҡар аҙ, әммә тупраҡтың ныҡ туңыуы сәбәпле, ҡар һыуы\nергә тиҙ арала һеңә алмай. Боҙ ҡатламының ҡалынлығы иһә йылғаларҙа боҙ тығылыуына булышлыҡ итә. Бынан тыш яҡын арала синоптиктар ҡар һәм ямғыр вәғәҙә итә: 15 мартҡа тиклем көндөҙ ҡар ҡатыш ямғыр яуа һәм көндәр йылы тора, ә төндәрен\nтермометр күрһәткесенең минус 10 - 15 градусҡа тиклем түбәнәйеүе ихтимал, ти улар. Һөҙөмтәлә ҡар күләменең аҙлығын а ҡарамайынса, йылғаларҙа һыу кимәле норманан байтаҡҡа юғарыраҡ булыуы мөмкин.\nТашҡынға ҡаршы көрәш комиссияһы алдында иреү һыуҙарҙы аварияһыҙ үткәреп ебәреүҙе тәьмин итеү бурысы тора. Үткән йылда был маҡсатҡа республика бюджетынан өс миллион һум бүленгән. БР Тәбиғи ресурстар министрлығы, Рәсәй Эске эштәр министрлығының БР буйынса төп идаралығы, Башҡортостандың гидрометеорология һәм тирә - яҡ мөхит мониторингы буйынса идаралығы һәм башҡа яуаплы ведомстволар алдында инфекциялар таралыуын иҫкәртеү, техника әҙерләү һәм ғәҙәттән\nтыш осраҡ ихтималлығына әҙерләнеү өсөн һыу аҫтында ҡалыуы мөмкин булған объекттарҙы тикшереү, санитар - гигиена саралар үткәреү бурысы тора.\nРеспубликалағы гидротехник ҡоролмаларҙың хәл - торошона\nайырыуса иғтибар биреләсәк: уларҙың 34 - е авария хәлендә т ип билдәләне гидрометеорология һәм тирә - яҡ мөхит мониторин гы идаралығы начальнигы урынбаҫары Юрий Ферапонтов. Тағы бер\nпроблема булып хужаһыҙ гидротехник ҡоролмалар тора, республикала уларҙың һаны 60 тирәһенә етә. Тәүгеләрен дә, икенселәрен дә беренсе сиратта тикшерергә кәрәк, тип билдәләне Николай Пучнин.\nАсыҡланған күҙаллауҙарҙы синоптиктар 25 мартҡа әҙерләргә вәғәҙә бирә, ә комиссия үҙенең киләһе ултырышына 28 марта


Башҡорт парламенты депутаттары Дәүләт Думаһындағы коллег аларына Рәсәйҙең граждандарҙы социаль яҡлау тураһында һорауҙ аға ҡағылышлы закондарға индерелгән төҙәтмәләрҙе яңынан ҡара рға тәҡдим итмәксе. Беренсе сиратта һүҙ ҡайһы берәүҙәр "122 - се ФЗ" тип кенә йөрөткән, льготаларҙы аҡса менән алмаштыры у тураһында закон хаҡында бара, әлбиттә.\nҺәм бына республиканың закон сығарыусылары ошо "122 - ФЗ" тарафынан ҡыйырһытылғандарҙы, йәғни, тыл хеҙмәткәрҙәрен һәм сәйәси золом ҡорбандарын яҡлап сығырға ҡарар итте. Хәтереге ҙгә төшөрөп үтәм, льгота менән файҙаланыусыларҙың был катего рияһына, һуғыш ветерандары менән бер рәттән компенсация төбә к бюджетынан түләнә. Беҙҙең парламентарийҙар бының менән риз а түгел. Улар был кешеләр түләүҙе федераль үҙәктән алырға хоҡуҡлы, тип иҫәпләй. Бынан тыш уларға бер тапҡыр түләнә то рған аҡса күләме 600 һумдан да кәмерәк булырға тейеш түгел, ә тылда эшләп Еңеү көнөн яҡынлаштырыусыларға айына 800 һум түләргә тәҡдим ителә. Әммә Мәскәүҙә Башҡортостан депутаттары ның был тәҡдиме менән килешерҙәрме, юҡмы тигән һорау тыуа. Хатта "ыңғай" тауыш бирергә уйлаған ваҡытта ла был һорауҙы ң тиҙ арала хәл ителеренә ышаныс самалы.\nӘлегә республика парламентарийҙары үҙҙәренең льготаларын сикләргә уйлай. Ололар трамвай һәм троллейбуста аҡса түләп й өрөгәндә беҙгә йәмәғәт транспорты менән бушлай файҙаланыу би к үк дөрөҫ түгел, ти улар, һәм үҙҙәренең инициативаһы буйынс а был льготанан баш тартырға уйлай. Минеңсә, насар ниәт түг ел. Барыһына ла бер тауыштан быны яҡларға ғына ҡала. Көтөргә күп ҡалманы. Башҡортостан Дәүләт Йыйылышының киләһе ултырыш ы 27 ғинуарға билдәләнгән.


Рәшәткә аша интервью\nХеҙмәт хаҡын түләмәйҙәр тип мөрәжәғәт иткән завод хеҙмәткәрҙәренә хәбәрселәр менән аралашыуға кәртә ҡуйҙылар. Ләкин бер нисә ай аҡсаһыҙ интеккән эшселәрҙе бер ниндәй ҙә ҡаршылыҡ туҡтатырлыҡ түгел. Тепловоздар ремонтлау заводы етәкселегенә булған дәғүәһен улар рәшәткә аша ла белдерҙе.\nБыл кадрҙар тепловоздар ремонтлау заводының партнерҙарына реклама рәүешендә күрһәткән видеороликтан өҙөк. Предприятие етәкселеге оҙаҡ йылдар тупланған тәжрибәһе, уңышлы эш алымдары һәм үҙ өҫтөнә алынған йөкләмәләрҙе теүәл үтәүе менән маһая. Ләкин ысынбарлыҡта хәл башҡасараҡ. Завод хатта, үҙ хеҙмәткәрҙәре алдындағы яуаплылыҡты ла үтәй алмай. Эшселәр хәҙер өс айға яҡын хеҙмәт хаҡы күрмәгән. Был етешһеҙлекте йәшереү өсөн етәкселек беҙҙе завод биләмәһенә индермәне. Эшселәрҙе лә сығарманылар. Ләкин беҙ ҡапсыҡта ятмай тигән кеүек, аһ-зарын эшселәр кәртә аша булһа ла һөйләне.\nБарыһы ла завод етәкселеге алмашынғас башланды, ти эшселәр. Предприятие тулыһынса шәхси ҡулдарға күскәс, етәксене лә Әстрхән ҡалаһынан алып килеп ҡуялар. Ә ул үҙ сиратында хеҙмәткәрҙәрҙе лә Әстрхандан алып килә башлай. Ситтән килгән белгестәр ике аҙналап ҡына эшләһәләр ҙә хеҙмәт хаҡын ваҡытында һәм күп ала, ә беҙҙең 30-40 йыллап ошо заводта бил бөккән эшселәр ҡыйырһытыла.\nЭшселәр әйтеүенсә, яңы етәкселек заводты махсус рәүештә бөлгөнлөккә төшөрә. Был турала улар асыҡтан-асыҡ әйтәләр, ти хеҙмәткәрҙәр. Предприятие идарасылары иһә уларҙың үҙҙәрен ғәйепләп маташа. Йәнәһе лә, эшселәр фетнә сығарыуҙан башҡа бер нимә лә белмәй. Шуға ла ситтән белгестәр йәлеп итә башлағандар.\nЭш хаҡын тотҡарлағандары өсөн завод етәкселеге бер нисә тапҡыр яуапҡа тарттырылған да инде. Ләкин штрафтарҙы ла әлеге лә баяғы хеҙмәткәрҙәр иҫәбенән түләй барғандар. Республиканың хеҙмәт инспекцияһынан әйтеүҙәренсә, предприятиеның эш хаҡы буйынса бурысы июндән алып йыйылып 9 миллион һумдан ашҡан.\nОксана Ванскова, Башҡортостан дәүләт хеҙмәт инспекцияһы етәксеһе урынбаҫары: «Предприятиела ысынлап та, хәл мөшкөл. Беҙ күп тапҡырҙар тикшереү үткәрҙек. Завод етәкселеген яуапҡа ла тарттырҙыҡ. Ләкин хәл үҙгәрешһеҙ ҡала. Әле был осраҡ буйынса тәфтишселәр шөғөлләнә. Енәйәт эше ҡуҙғатыу ҡаралған».\nОктябрь башында хеҙмәт хаҡы түләмәүсе етәкселәргә ҡарата яза ҡатыланды. Әгәр етешһеҙлектәр бөтөрөлмәйенсә енәйәт эше ҡуҙғатыла икән идарасыларға иректән мәхрүм ителеү ҙә янай. Берәй әмәлен күрмәһә етәксенең үҙе менән дә рәшәткә артынан ғына аралашыуыбыҙ ихтимал, ти хеҙмәткәрҙәр.


Был фотоһүрәткә – 14 йыл\n22 Ноябрь 2019, 11:36\nБыл фотоһүрәткә – 14 йыл. 2005 йылдың сентябрь урталарында тыуған яғына сираттағы ҡайтыуында Фәрит ағай Бикбулатов “Ауыл уттары” гәзитенең ул саҡтағы мөхәррире, йырсының ауылдашы Ильяс Такаловтың саҡырыуы буйынса редакцияға килгәйне. Башҡорт гәзитен сығарыусылар мөхәррир кабинетына йыйылдыҡ.\nФәрит Хәйбулла улы Бикбулатов менән ошо ҡыҫҡа ғына осрашыу ваҡытында беҙ күберәген уның бала сағы, йәшлек осоро менән ҡыҙыҡһындыҡ. Фәрит ағай үҙе лә шундайыраҡ әңгәмәне көткәндәй, беҙҙең һорауҙарға яйлап, тәфсирләп яуап бирҙе. Беҙ уның ижади уңыштары, еңеүҙәре, уның йырҙарын яратыусыларҙың ихтирамын һәм һөйөүен нисек яулауы тураһында һорашмаһаҡ та (сөнки былар тураһында былай ҙа күп яҙылған, радио, телевидение аша күп һөйләнелгән ине инде), Фәрит ағайҙың ихлас хәтирәләренән ябай ауыл малайының оло сәнғәткә нисек юл ярыуын, нисек сәхнә йондоҙона, меңәрләгән кешенең кумирына әйләнеүен аңланыҡ.\nОсрашыу аҙағында бөтәбеҙ ҙә ҡултамғаларыбыҙҙы ҡуйып, аҙашы Фәрит Рәмовтың “Яҙмыштарҙа йылдар ауазы” тигән китабын (унда Ф.Бикбулатов тураһында ла һүрәтләмә бар) бүләк иттек, “Фәрит Бикбулатов йырлай!” тигән һүҙҙәрҙе тағы ла оҙаҡ-оҙаҡ йылдар ишетергә насип булыуын теләнек.


Әсәлекте яҡлау — тормош нигеҙен һаҡлау » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Социаль мәсьәлә » Әсәлекте яҡлау — тормош нигеҙен һаҡлау\nӘсәлекте яҡлау — тормош нигеҙен һаҡлау 16.11.2011 // Социаль мәсьәлә\nКисә Өфөлә әсәләрҙең V Бөтә Рәсәй форумы асылды. “Әсәй” хәйриә фондтарының халыҡ-ара йәмәғәт ассоциацияһы башланғысы менән Башҡортостан Хөкүмәте ойошторған сара “Рәсәйҙең киләсәге — әсәләр ҡулында” Бөтә Рәсәй акцияһының йомғаҡлау өлөшө булараҡ уҙа. Унда илдең 44 төбәгенән, республиканың ҡала һәм райондарынан 550 тирәһе делегат ҡатнаша. Улар араһында Рәсәйҙең Үҙәк, Төньяҡ-Көнсығыш, Төньяҡ Кавказ, Көньяҡ, Волга буйы, Урал, Себер, Алыҫ Көнсығыш федераль округтары етәкселәренең урынбаҫарҙары, ил субъекттарының министрлыҡ һәм ведомстволары етәкселәре, Йәмәғәт палатаһы ағзалары, билдәле йәмәғәт эшмәкәрҙәре, сәйәсмәндәр, ғилми ойошмалар вәкилдәре бар.\nДелегациялар етәкселәре тәүҙә Башҡортостан Президенты Рөстәм Хәмитов менән осрашты.\nРеспублика башлығы сарала ҡатнашыусыларҙы төбәктең социаль-иҡтисади торошо, демографик хәле менән таныштырҙы, әсәлекте, балалыҡты яҡлау буйынса алып барылған эштәргә туҡталды, форумдың ғаилә институтын нығытыу, бөгөнгө ҡатын-ҡыҙҙың социаль статусын күтәреү, хоҡуҡтарын яҡлау йәһәтенән ифрат әһәмиәтле сара булыуын билдәләне.\nРәсәйҙең Йәмәғәт палатаһы ағзаһы, “Әсәй” хәйриә фондтарының халыҡ-ара йәмәғәт ассоциацияһы президенты Рәйес Атнағолов, төбәктәр делегацияһы етәкселәре әһәмиәтле сараны ойошторғаны, йылы ҡаршы алғаны өсөн Башҡортостан Республикаһы етәкселегенә рәхмәт әйтте, иҫтәлекле бүләктәр тапшырҙы.\nӘсәләрҙең V Бөтә Рәсәй форумы юҡҡа ғына Өфөлә үткәрелмәй. Ғәҙәттә, бындай мөһим сараларҙы ойоштороу урыны итеп социаль сәйәсәткә, әсәлекте, балалыҡты яҡлауға ҙур иғтибар бүленгән төбәктәр һайлана. Әйтәйек, быға тиклем бындай сара Мәскәүҙә, Санкт-Петербургта уҙғарылғайны, һуңғыһы быйыл март айында Ульяновскиҙа ойошторолдо. Был юлы иһә ғаилә институттарын нығытыу, ҡатын-ҡыҙҙың социаль статусын күтәреү, әсәлекте һәм балалыҡты яҡлау кеүек көнүҙәк мәсьәләләр Башҡортостан ерлегендә өйрәнелә.\nФорумдың пленар өлөшө баш ҡаланың Конгресс-холл бинаһында үтте. Тәүҙә делегаттар фойела ойошторолған күргәҙмә менән танышты. Башҡорт халҡының көнкүрешен, йолаларын, ғөрөф-ғәҙәттәрен һынландырған ижади эштәр, эстәлекле стендтар, йөкмәткеле, сағыу фотоһүрәттәр ҡунаҡтарға бай мәғлүмәт тупларға ярҙам итте.\n— Башҡортостан элек-электән ҡунаҡсыл төбәк булараҡ дан тота. Ниндәй генә йылдарҙа ла — һуғыш осоро булһынмы, ҙур төҙөлөш ваҡытымы — күптәр нәҡ Башҡортостан ерендә күңел тыныслығын, тыуған йорт йылыһын тапты. Иң мөһиме — был сифатты урындағы халыҡ йөҙәр йылдар буйы һаҡлап килә. Шуға мин дә бөгөн Рәсәйҙең төрлө төбәктәренән килгән ғәзиз әсәләрҙе сәләмләүемә ифрат шатмын. Был икеләтә ҡыуаныслы. Беренсенән, был ике көндә Өфө тәжрибә уртаҡлашыу, көнүҙәк мәсьәләләрҙе күтәргән аралашыу майҙанына әүерелер тигән ышаныста ҡалһам, икенсенән, һеҙҙән шул тиклем йылылыҡ, ныҡышмалылыҡ, мәрхәмәтлек ҡеүәте бөркөлә. Быны инде бер нәмә менән дә сағыштырып булмай, — тине Башҡортостан Республикаһы Президенты Рөстәм Хәмитов, пленар ултырышты асып.\nРеспублика етәксеһе үҙенең сығышында Башҡортостанда әсәлекте, балалыҡты, ғаиләне яҡлауға йүнәлтелгән эштәр, ҡаҙаныштар хаҡында һөйләне, һуңғы йылдарҙа ҡабул ителгән программаларға айырым туҡталды, һәр өлкәлә тәжрибә уртаҡлашып, фекер алышып эшләргә саҡырҙы. Әлбиттә, проблемалар ҙа ситтә ҡалманы. Рөстәм Хәмитов айырыуса балалар баҡсаларында урын етмәү мәсьәләһенә борсолоу белдерҙе.\n— Бөгөн республикала яҡынса 50 мең бала сиратта тора. Тимәк, 50 мең әсә эшкә сыға алмай тигән һүҙ. Был йәһәттән махсус программа ҡабул иттек, уға ярашлы алдағы өс йылда 25 мең урын булдырыу бурысын ҡуйғанбыҙ. Мәсьәләне хәл итеүҙең башҡа юлдары ла өйрәнелә. Атап әйткәндә, ғаилә төркөмдәре, бала ҡараусы әсәйҙәргә өҫтәмә түләүҙәр, шәхси балалар баҡсалары. Унан һуң балаларҙың буш ваҡытын дөрөҫ ойоштороу, уларҙы спортҡа ылыҡтырыу ҙа иғтибарҙан ситтә ҡалырға тейеш түгел. Бөтә нимә тәрбиәнән килә, — тине Рөстәм Зәки улы.\nПрезиденттың сығышында әсә һаулығына ҡарата ла уйланырлыҡ фекерҙәр яңғыраны.\n— Статистика мәғлүмәттәре буйынса, эшләп йөрөгән һәр етенсе ауырлы ҡатын-ҡыҙ сабыйын юғалта, 100 әсәнең 15-е ауырыу бала таба, — тине ул.\nҠыҙғанысҡа ҡаршы, инвалид балаларҙың, ата-әсә ҡарауынан мәхрүм ҡалған социаль һәм үкһеҙ етемдәрҙең хәлен дә яҡшы тип әйтеп булмай. Әлбиттә, республикала был өлкәлә байтаҡ эштәр башҡарыла. "Өмөт" республика программаһы, "Әсә һәм бала" хеҙмәте бындай ғаиләләргә күп йәһәттән терәк. Әле быйыл ғына ата-әсә ҡарауынан мәхрүм ҡалған 600 балаға фатир асҡыстары тапшырылған. Уларға ер биреү мәсьәләһе лә Хөкүмәт кимәлендә хәл ителә.\nҠыҫҡаһы, проблемалар байтаҡ. Иң мөһиме — уларҙың хәл ителеше бер ғаилә мәнфәғәтенә генә ҡайтарылып ҡалырға тейеш түгел. Форумдың пленар өлөшөндә әлеге фекер төп ауаз булып яңғыраны. Сара рәсми форматта ойошторолһа ла, сығыштар ҡоро һандарға, фактик миҫалдарға ғына нигеҙләнмәне. Һәр кемдең мәсьәләләрҙе тәү сиратта әсә, ҡатын-ҡыҙ күҙлегенән сығып баһалауы бик күп һорауҙарға асыҡлыҡ индерҙе. Кем генә булмаһын — Рәсәй Федерацияһының Дәүләт Думаһы депутатымы, Әстрхан өлкәһенең Хөкүмәт рәйесе урынбаҫарымы йәки Ульяновск, Ырымбур, Курск, Алтай яҡтарынан килгән рәсми вәкилдәрме — һәр ҡайһыһының проблемаларҙы шәхсән үҙ өлгөләрендә өйрәнеүе ҡиммәтле ине. Әйткәндәй, форумда ҡайһы бер субъект етәкселәренең ҡатындары ла ҡатнаша: Әстрхан өлкәһенән Вера Жилкина, Ҡурғандан Тамара Богомолова, Ырымбур өлкәһенән Любовь Берг һәм Башҡортостандан Гөлшат Хәмитова. Был ханымдарҙы йәмғиәттә әсәлекте һәм балалыҡты яҡлауҙы, һаҡлауҙы пропагандалаусы, бик күп башланғыстарға нигеҙ һалыусы әүҙемселәр тип беләләр.\n— Ғаиләне дәүләттең партнеры итеп ҡабул итергә ваҡыт. Ғаиләгә, әсәгә хөрмәт бишектән тәрбиәләнергә тейеш. Беҙ үҙебеҙ үк быға аяҡ салабыҙ түгелме ни? Балаларыбыҙ Интернет, телевидениелағы бысраҡлыҡты күреп үҫә. Быға закон нигеҙендә сик ҡуйылырға тейеш. Ҡыҙғанысҡа ҡаршы, йәмғиәттә эшсе ярлылар күп. Шул уҡ ваҡытта беҙ үҙебеҙ үк ғаиләнең социаль етешһеҙлегенә нигеҙләнеп, йыш ҡына сабыйҙарҙы ата-әсә ҡарауынан мәхрүм итергә ашығабыҙ. Был — ысынбарлыҡ, — тине Рәсәй Федерацияһы Президенты эргәһендәге демографик сәйәсәт һәм өҫтөнлөклө милли проекттарҙы тормошҡа ашырыу буйынса комиссия ағзаһы Елена Николаева.\nУлтырыш эшлекле шарттарҙа үтте. Сығыш яһаусыларҙың һәр береһе яңы тәҡдимдәр индерҙе, теге йәки был мәсьәләнең үҙ ерлегендә нисегерәк хәл ителеүе хаҡында һөйләне, тәжрибә уртаҡлашты, ҡануниәттәге ҡайһы бер пункттарға үҙгәрештәр индереү кәрәклеген әйтте.\nФорумдың пленар өлөшө республика сәнғәт оҫталарының сағыу концерты менән тамамланды.\nКөндөң икенсе яртыһында делегаттар "түңәрәк өҫтәл"дәрҙә фекер алышты. "Эшләүсе әсәләрҙе социаль яҡлау", "Тәрбиәгә алған ғаилә — йылы йорт", "Әсә һәм бала һаулығын нығытыуҙа яңы технологиялар", "Ауыр тормош шарттарында ҡалған ғаиләләр менән эшләүҙә ведомство-ара бәйләнеш" кеүек темаларға ойошторолған һөйләшеүҙәр үҙҙәре үк ысынбарлыҡты күрһәтә.\n“Ғаиләне, әсәлекте һәм балалыҡты һаҡлау өлкәһендә ҡануниәтте камиллаштырыу” темаһына ойошторолған “түңәрәк өҫтәл”де Башҡортостан Дәүләт Йыйылышы — Ҡоролтай Рәйесе урынбаҫары Лилиә Ғүмәрова алып барҙы. Унда Рәсәй Дәүләт Думаһы депутаттары, парламент, ил субъекттарының йәмәғәт ойошмалары вәкилдәре ҡатнашты. Әсәләрҙең, балаларҙың хоҡуҡтарын дәүләт кимәлендә яҡлау, күп балалы ғаиләләргә социаль ярҙам, белем кимәлдәре төрлө булған әсәләргә йәмғиәттә үҙ урынын табыу мөмкинлеген тыуҙырыу һәм башҡа ҡырҡыу мәсьәләләр хаҡында барған һөйләшеүҙәге ҡарарҙар яңы ҡануниәт проектына тәҡдим ителәсәк.\nАртабан форумда ҡатнашыусылар Өфө трикотаж фабрикаһының эшмәкәрлеге менән танышты, ҡатын-ҡыҙ кейемдәре моделдәре күргәҙмәһен ҡараны. Кискеһен делегация вәкилдәре өсөн Мәжит Ғафури исемендәге Башҡорт дәүләт академия драма театры һәм Рус дәүләт драма театрында мәҙәни саралар ойошто-ролдо.\nФорум дауам итә. Бөгөн делегаттар әсәләрҙең V Бөтә Рәсәй форумының йомғаҡлау ултырышында ҡатнашасаҡ. "Ҡатын-ҡыҙға иң яҡшы шарттар тыуҙырылған предприятие" конкурсына йомғаҡ яһаласаҡ, резолюция ҡабул ителәсәк.\nТотош уҡырға 1 043


Егән буйҡайҙарын буйланым\nЗөфәр ағайым иҫтәлегенә\nЭй, Егәнем! Гүзәллегеңде һүрәтләр өсөн ҡәләмемдең генә көсө етмәҫтер, сөнки уның өсөн рәссам булырға кәрәк. Әммә һиңә йөрәгем түрендә йөрөткән оло һәм ғүмерлек мөхәббәтемде белдерә алам. Ҡайҙа барып, ҡайҙа йөрөһәм дә, һине һағынып ҡайтам, буйҙарыңды буйламай, көмөштәй һыуыңа, йә шаршылы, йә талғын ағышыңа, ярҙарыңда үҫкән талдарыңа, аҫыл ҡоштарыңдың моңдарына һоҡланмай киткәнем юҡ.\nЕгәнем! Һине атайым Мәхмүт тә, ағайым Зөфәр ҙә, ҡустым Тәлғәт тә, ике туған ағайҙарым Ғәлләметдин менән Хәмиҙулла ла, Винер ҙа яратты. Бөгөн уларҙың береһе лә яҡты донъяла юҡ, әммә һиңә булған ҡайнар мөхәббәттәре, ихтимал, минең йөрәгемә күскәндер. Шуға ла мин, гүзәл Егәнем, һиңә элеккегә ҡарағанда ла ашҡыныбыраҡ киләм, ошонда туғандарымды күргәндәй, тауыштарын ишеткәндәй булам. Рухым улар менән серләшә...\nТуған телдә уҡытыу проблемалары\nБашҡорт балаларын туған телдә уҡытыуҙы тормошҡа ашырыу оҙаҡҡа һуҙылып, ҡапма-ҡаршылыҡлы һәм ауыр юл үткән. Башҡорттар йәшәгән ерҙәрҙә тәүге мәктәптәрҙең асылыуы X быуатта улар араһында ислам дине таралыуға бәйле. Мәсеттәр төҙөлә башлау менән, улар ҡарамағында башланғыс дини мәктәптәр асылған. Башта балаларҙы – ғәрәп, һуңыраҡ төрки халыҡтарының уртаҡ әҙәби теле – иҫке төрки телендә уҡытҡандар.\n1557 йылда башҡорт ҡәбиләләре үҙ теләктәре менән Рәсәйгә ҡушылғас, батша Иван IV уларҙың еренә ҡағылмаҫҡа, теленә, диненә, идара итеү тәртибенә ҡыҫылмаҫҡа һүҙ бирә, ерҙәрен тышҡы дошмандан һаҡлау тураһында килешеү төҙөй. Бының өсөн башҡорттар Мәскәүгә яһаҡ түләргә, ул башҡа илдәр менән һуғыштар алып барғанда, Рәсәй армияһына ҡушылып, хәрби хәрәкәттәрҙә ҡатнашырға тейеш була.


Ҡаһым түрә — Башҡорт Википедияһы\nБыл терминдың башҡа мәғәнәләре лә бар, ҡарағыҙ: Ҡаһым түрә (мәғәнәләр).\nҠаһым түрә (Ҡаһым Мырҙашев) — 1813—1814 йылдарҙа сит ил походтарында ҡатнашҡан рус армияһында башҡорт полкы командиры. 1812 йылғы Наполеонға ҡаршы Ватан һуғышында 28 башҡорт полкы ойошторола. Улар Рәсәй армияһы сафында төрлө походтарҙа ҡатнаша. Наполеонға ҡаршы һуғышта Парижғаса барып етә.\n1798 йылда Башҡортостанда кантон системаһы урынлаштырыла һәм башҡорттар хәрби сословиеға әйләндерелә. Улар Рәсәй дәүләтенең көньяҡ-көнсығыш сиктәрен һаҡлай, төрлө хәрби походтарҙа ҡатнаша. Шулай уҡ Ҡаһым Мырҙашев та хәрби хеҙмәттә тора һәм йөҙ кешенең командиры була.\nҠаһым Мырҙашев атта ғәскәрен яуға әйҙәп бара\n1 Тормош юлы һәм хәрби хеҙмәте\nТормош юлы һәм хәрби хеҙмәте[үҙгәртергә | вики-тексты үҙгәртергә]\nҠаһым Мырҙашев Ырымбур губернаһы Стәрлетамаҡ өйәҙе Айыусы ауылында тыуған. Атаһы — Мырҙаш, әсәһе Емеш исемле. 1816 йылғы халыҡ иҫәбен алыу мәғлүмәттәре буйынса, 1811 йылда уға 33 йәш булған, тимәк, ул 1778 йылда тыуған. Уның «Түрә» ҡушаматы «башлыҡ», «әфәнде» тигәнде аңлата.\n1812 йылғы Ватан һуғышына ул 12-се башҡорт полкы рәтендә сотник (йөҙбашы) исемендә китә. 1813 йылда, 35 йәшәндә генә, яугирыбыҙ үлеп ҡала. Шәжәрәһе буйынса ете йәшлек улы ҡалғаны билдәле.\nЛегендаларҙан яҡташыбыҙ бик көслө булғанын беләбеҙ, хатта бер ат та уны арҡаһында тота алмаған, яратҡан Турысайынан башҡа. Ҡаһым яуырында ла киң булған, хатта ишектәр уның өсөн тар булған.\nЯугирыбыҙ тураһында риүәйәттәрҙә, француздар Мәскәүҙе алғас, Александр I батшаның башҡорт халҡына мөрәжәғәт иткәне һүрәтләнә. Оҙаҡламай, Ҡаһым түрә етәкселегендә ғәскәр туплана. Яуҙа улар үҙҙәрен илбаҫарҙарға ҡарата аяуһыҙ, көслө, сыҙам икәндәрен күрһәтәләр.\n«Ҡаһым-түрә» башҡорт халыҡ йырында батырыбыҙҙың ҡыйыу, үткер икәнлеге күрһәтелә. Уның тоғро дуҫы — аты ла, моңло ҡурайы ла тасуирлана бында. Тағы ла, беҙ халыҡ ижадынан батырыбыҙ Владимир губернаһында император ялсыһ тарафынан ағыуланғанып вафат булыуын беләбеҙ (икенсе версия: Һуғыштан ҡайтып килгәндә, бер көнсөл рус майоры ағыу эсерә). Яңыбай Хамматовтың «Төньяҡ амурҙары» романында батша Александр I-нең, Ҡаһым түрә, полк башлығы булып тыуған еренә ҡайтһа, Салауат Юлаев кеүек, халҡын ихтилалға күтәреүенән ҡурҡҡаны фаразлана.\nВатан һуғышында Башҡорт полктары күрһәткән батырлыҡ һәм патриотизмдың әһәмиәте хәл иткес була, уларҙың даны башҡорт халҡының күңелендә бөгөнгә тиклем йәшәй. Туған халҡы улар тураһында риүәйәттәр, йырҙар ижад иткән.\nИҫтәлек[үҙгәртергә | вики-тексты үҙгәртергә]\nБашҡорт халҡының милли батыры Ҡаһым-түрә иҫтәлегенә стела. Стәрлетамаҡ районы, Айыусы ауылы, 2006 йыл.\nБашҡорт халыҡ йыры «Ҡаһым-түрә».Тыңларға. «Ашҡаҙар» радиоһы\n1812—1814 йылдарҙағы Ватан һуғышында Француз илбаҫарҙарын еңеп ҡайтҡан 28 башҡорт полкы яугирҙары һәм Айыусы ауылынан полк командиры, башҡорт халҡының милли батыры Ҡаһым түрә (Ҡаһым Мырҙашев № 1778—1813 йылдар) иҫтәлегенә һәйкәл ҡуйылды. Стела 2006 йылда Айыусы ауылында асылды. Уның бейеклеге — 13,5 метр. Рәсеме.\n«Ҡаһым-түрә» операһы, Заһир Исмәғилев\n«Ҡаһым-түрә» драмаһы, Баязит Бикбай\n2011 йылда Сергей Петров Ҡаһым Мырҙашевтың һүрәтен төшөрә. Картинала ул атта ғәскәрен яуға әйҙәп бара.\nГеннадий Березин һөйәктән уның скульптураһын эшләй.\nГүзәл Шембергер «Ҡаһым-түрәнең хәрби ҡоралдарын» төшөрә.\n↑ Ф. Рәхмәтуллина. Батыр яҡташыбыҙҙың исеме үлемһеҙ.\n↑ Яңыбай Хамматовтың «Төньяҡ амурҙары» дилогияһы\nҠаһым-түрә бейеүе. А. Исхаҡов бейей.\nАНТ «Акйоноз» — Ҡаһым Түрә (Юбилей гимназии)\nБашкирский Фильм «Ҡаһым Түрә»\nӘ. З. Әсфәндиәров. Ҡаһым түрә. «Совет Башҡортостаны», 1986 й., 4 февраль)\nФ.Рәхмәтуллина. Батыр яҡташыбыҙҙың исеме үлемһеҙ.\nЭта статья создана в рамках проекта «Двуязычность».\nИмеется версия статьи на башкирском языке: Проект:Двуязычность/ Кахым Мурзашев\nhttps://ba.wikipedia.org/w/index.php?title=Ҡаһым_түрә&oldid=1002237 ҡабул ителгән\nВикипедия:Двуязычность:Статьи на русском языке\nБыл бит һуңғы тапҡыр 15:40 15 ғинуар 2021 үҙгәртелгән.


Өфөлә Рәсәйҙең 19 төбәгенән 130 компания үҙ брендын күрһәтә // Иҡтисад | новости башинформ.рф\n16:46, 13 ноября 2019 Иҡтисад\nӨфөлә Рәсәйҙең 19 төбәгенән 130 компания үҙ брендын күрһәтә Фото: Башҡортостан Ауыл хужалығы министрлығының матбуғат хеҙмәте\n20-23 ноябрҙә Өфөлә «Беҙҙең Бренд» фестивале — тәмле һәм төрлө ризыҡ яратыусылар өсөн ысын байрам ойошторола.\nҠатнашыусыларҙың һәр стендында нон-стоп режимында етештереүселәрҙең иң тәмле һәм яңы бешкән ризыҡтарынан ауыҙ итергә мөмкин. «Башҡорт балы»на «Ҡырым шарабы», «Тула перәниге», «Краснодар сәйе» һәм башҡа билдәле брендтар ҡунаҡҡа килә. «Беҙҙең Бренд» фестивалендә Рәсәйҙең 19 төбәгенән һәм Башҡортостандың 30-лаған фермер хужалығынан 130-нан ашыу компания ҡатнаша, тип белдерҙеләр Башҡортостан Ауыл хужалығы министрлығының матбуғат хеҙмәтендә. Ҡайһы бер төбәктәр коллектив стендтар әҙерләй.\nБашҡортостандың агросәнәғәт комплексы предприятиелары бал, ҡымыҙ һәм ҡаҙ итенән тыш, ҡулланыусылар кәрзиненең бөтә ассортиментын тиерлек күрһәтә. Өҫтәүенә аҙыҡ-түлек сифатлы һәм экологик яҡтан таҙа.\n«Аграрийҙарға ҡулланыусының беҙҙең продукцияға мөнәсәбәтен үҙгәртәсәк продукт етештереү бурысын ҡуябыҙ. Башҡортостандыҡы модалы икәнен раҫлау. Сәләмәт булыу, тәмле ашау һәм ошонан ыңғай хис-тойғолар алыу, ниһайәт, юғары сифатлы, экологик продукция ҡулланыу модалы», тип билдәләне Башҡортостан хөкүмәте премьер-министры урынбаҫары — ауыл хужалығы министры Илшат Фәзрахманов.\nҒәҙәттәгесә, фестивалдең иң сағыу ваҡиғаларының береһе – Башҡортостан Республикаһының Ауыл хужалығы министрлығы ойошторған «Беҙҙең Бренд» аҙыҡ-түлек һәм төрөү конкурсы. Профессиональ жюриҙың тауыш биреүе һөҙөмтәһендә 10 номинация буйынса еңеүселәр дипломдар һәм миҙалдар менән бүләкләнә.\nТеги: Башҡортостан Республикаһы Ауыл хужалығы министрлығы, ауыл хужалығы продукцияһы, агросәнәғәт комплексы, беҙҙең бренд


Республикала йәш журналистар клубы буласаҡ // Йәмғиәт | новости башинформ.рф\nРеспубликала йәш журналистар клубы буласаҡ\n14:54, 19 сентября 2011 Йәмғиәт\nӨфөлә Башҡортостандың йәш журналистары фестивале күңелле һәм ҡыҙыҡлы үтте. 17 сентябрҙә тамамланған һигеҙенсе слет баш ҡалала республика киң мәғлүмәт сараларының 50 ашыу вәкилен йыйҙы.\nТәүгеләрҙән булып фестивалдә ҡатнашыусыларҙы Башҡортостандың элемтә һәм киң коммуникациялар министры Борис Мелкоедов сәләмләне. Уның йәш журналистарҙың онлайн-форумын булдырыу идеяһын сарала ҡатнашыусылар бик ҡыҙыҡлы тип тапты.\n— Республикала йәш журналистар клубы булдырыласаҡ, уның төп майҙансығы интернет селтәрендә, йәғни форумда урын аласаҡ, — тип хәбәр итте «Башинформ» агентлығына «Йәшлек» гәзите хәбәрсеһе Гүзәл Бикмәтова. – Уның концепцияһын әҙерләү өсөн ике аҙна тирәһе ваҡыт кәрәк буласаҡ.\nТөрлө һөнәри конкурстар сиктәрендә хәбәрселәргә үҙҙәренең оҫталыҡтарын күрһәтергә тәҡдим ителде. Еңеүселәр дипломдар һәм приздар менән бүләкләнде, ә иң һәләтлеләрен төбәктең Элемтә һәм киң коммуникациялар министрлығы һәм алдынғы киң мәғлүмәт саралары үҙ «күҙәтеүе аҫтына алды».\n— Бындай саралар беҙҙең өсөн бик кәрәкле! Хеҙмәттәштәр менән аралашып, күп ыңғай тәьҫораттар алаһың, артабан да ижади уңыштарға ирешеү теләге тыуа, — тип тәьҫораттары менән бүлеште Гүзәл Бикмәтова. – Бынан тыш, йәш журналистарға тәжрибәле ҡәләм оҫталары менән осрашыу бик файҙалы.\nЙәш хәбәрселәр үҙҙәрен башҡа төрлө ижади өлкәләрҙә лә күрһәтә алды. Конкурста ҡатнашыусылар бейене, шиғырҙар һөйләне, йырланы ла. Баймаҡ районының «Һакмар» гәзите хәбәрсеһе Айгөл Иҙелбаеваның япон телендә башҡарған йыры бөтәһен дә таң ҡалдырҙы.\nЙәш журналистарҙың киләһе фестивале теүәл бер йылдан уҙғарыласаҡ. Ойоштороусылар уның яңы форматта, әммә шулай уҡ дуҫтарса мөхиттә үтеүен күҙаллай.\nТеги: фестивалдәр, конкурстар, киң мәғлүмәт саралары, журналистика


Бөгөн Рәсәйҙең армия авиацияһы көнө билдәләнә | ГТРК «Башкортостан» - Хәбәрҙәр | 33192\n28 октября 2016 — 15:52 ГТРК «Башкортостан»\nБөгөн Рәсәйҙең армия авиацияһы көнө билдәләнә.\n1948 йылдың 28 октябрендә илдә армия авиацияһы ойошторола. Тап ошо ваҡытта Мәскәү өлкәһенең Серпухов ҡалаһында вертолеттар менән йыһазландырылған тәүге авиация эскадрильяһы булдырыла. Вертолет авиацияһы тәүҙә ярҙамсыл тип атала, уға йөк ташыу, ут көйләү, разведка, элемтә бурыстары йөкмәтелә. 70 йылдар башында ҡоралланыуға яңы вертолеттар алыныу һәм уларға ер өҫтө ғәскәрҙәренә ярҙам итеү бурысы йөкмәтелгәс ул авиация армияһына әүерелә. Ярты быуаттан ашыу тарихында машиналар экипаждары Рәсәйҙең һәм унан ситтә барлыҡ «Ҡыҙыу нөктәләр»ендә була. 1990 йылда армия авиацияһы үҙаллы ғәскәр төрөнә әйләнә, 2003 йылда Хәрби-һауа көстәре составына тапшырыла. Рәсәйҙең Армия авиацияһын нығытыуға Башҡортостан да оло өлөш индерә. Республикала вертолеттарҙың Ка-28, 29, 31 һәм Ка-226 моделдәре етештерелә. Конструкторҙар был төр техниканың яңы өлгөләрен дә әҙерләй.


Ҡыҙылтау (Шаран районы) — Башҡорт Википедияһы\nҠыҙылтау (Шаран районы)\nҠыҙылтау (рус. Красная Горка) — Башҡорт АССР-ының Шаран районына ингән ауыл. Бөгөнгө көндә ул ауыл юҡ. Ҡыҙыл — красный, советский, тау — гора.Ҡыҙылтау ауылы Сөн йылғаһының уң яҡ ярында урынлашҡан. 1940 йылда ауылды Кесе Ямаҙыбаш тип атап йөрөтәләр. Ауыл янында ҡыҙыл тауҙары була.\nҠыҙылтау ауылы 1921—1922 йылғы аслыҡ йылдарында, Йомаҙыбаш ауылынан сыҡҡан татар милләтле ауыл халҡынан килеп урынлашҡан ауыл. 1920 йылғы халыҡты иҫәпкә алыу дәүеренән алып, 1972 йылдарға тиклем йәшәгән ауыл ул. Ҡыҙылтау ауылы янынан Шаран-Ҡандра трасса юлы үтә, Үрҙәк йылғаһы һул яғында 10 км ҡала, Йомаҙыюбаш ауылына 3 км ҡала урынлашҡан.1921 йылғы аслыҡ йылдарында Йомаҙыбаш ауыл халҡы яҡшы ерҙәр эҙләп, тап ошо ергә килеп урынлашалар. Иң беренсе булып Масков Сөнәғәтулла, Сөнәғәтов Ғабдулла, Сәфиуллин Закир, Дәүләтшин Ҡасим, Сәлимгәрәев Шәйсолтан, Хәйруллин Нурулла исемле кешеләр була. Ауыл йорттары бер береһеннән бик айырылып та тормай. Йорттар бер бүлмәле, ике ҡатлы һалам түбәле була. Ҡалған йорт ҡуралар барыһы һаламдан ҡоролған. Йорт тәҙрәләре көньяҡҡа ҡарай 2-3 төҙрә була. Ҡышын йорттарҙы ябай мейес ярҙамында йылыталар, ҡулдан эшләнелгән кирбестән һалынған.\nhttps://ba.wikipedia.org/w/index.php?title=Ҡыҙылтау_(Шаран_районы)&oldid=1028298 ҡабул ителгән\nШаран районының бөткән ауылдары\nБыл бит һуңғы тапҡыр 19:05 8 апрель 2021 үҙгәртелгән.


Кабель и провода РЭМЗ - купить по низкой цене в интернет-магазине Минимакс\nГлавнаяКаталогКабель и проводаРЭМЗ\nКабель и провода РЭМЗ\nКабель ВВГнг(А)-П 3* 2,5ок (N,PE)-0,66 (уп.100м) РЭМЗ\nАртикул «Минимакс»: 0042905775\n47,96 ₽ Как получить бонусы/скидку?\nВ городе: 135 м\nКабель ВВГнг(А)-П 2* 1,5ок (N)-0,66 РЭМЗ\nАртикул «Минимакс»: 0042905787\n20,91 ₽ Как получить бонусы/скидку?\nКабель ВВГнг(А)-LS -П 3* 1,5ок (N,PE)-0,66 (уп.100м) РЭМЗ\nАртикул «Минимакс»: 0042905772\n30,79 ₽ Как получить бонусы/скидку?\nВ городе: 207 м\nКабель ВВГнг(А)-П 2* 2,5ок (N)-0,66 РЭМЗ\nАртикул «Минимакс»: 0042905788\n32,62 ₽ Как получить бонусы/скидку?\nВ городе: 38 м\nКабель ВВГнг(А)-LS -П 3* 2,5ок (N,PE)-0,66 (уп.100м) РЭМЗ\nАртикул «Минимакс»: 0042905773\n47,43 ₽ Как получить бонусы/скидку?\nВ городе: 183 м\nКабель ВВГнг(А)-П 3* 1,5ок (N,PE)-0,66 РЭМЗ\nАртикул «Минимакс»: 0042905843\n30,44 ₽ Как получить бонусы/скидку?\nКабель ВВГнг(А)-LS -П 2* 6 ок(N)-0,66 (уп.100м) РЭМЗ\nАртикул «Минимакс»: 0042905812\n74,33 ₽ Как получить бонусы/скидку?\nКабель ВВГнг(А) 3* 2,5ок (N,PE)-0,66 РЭМЗ\nАртикул «Минимакс»: 0042905809\n51,01 ₽ Как получить бонусы/скидку?\nВ городе: 482 м\nКабель ВВГнг(А)-LS 3* 2,5ок (N,PE) -0,66 РЭМЗ\nАртикул «Минимакс»: 0042905837\n52,01 ₽ Как получить бонусы/скидку?\nВ городе: 1637 м\nКабель ВВГнг(А)-LS 5* 25мк (N,PE) -0,66 РЭМЗ\nАртикул «Минимакс»: 0042905816\n774,32 ₽ Как получить бонусы/скидку?\nВ городе: 19 м\nКабель ВВГнг(А)-LS 5* 16мк (N,PE) -0,66 РЭМЗ\nАртикул «Минимакс»: 0042905828\n483,48 ₽ Как получить бонусы/скидку?\nКабель ВВГнг(А)-LS -П 2* 2,5ок (N)-0,66 РЭМЗ\nАртикул «Минимакс»: 0042905786\nВ городе: 82 м\nКабель ВВГнг(А)-LS 4* 6ок (N,PE) -0,66 РЭМЗ\nАртикул «Минимакс»: 0042905815\n148,66 ₽ Как получить бонусы/скидку?\nВ городе: 373 м\nКабель ВВГнг(А) 4* 2,5ок (N.PE)-0,66 РЭМЗ\nАртикул «Минимакс»: 0042905810\n67,33 ₽ Как получить бонусы/скидку?\nВ городе: 93 м\nКабель ВВГнг(А) 4* 4ок (N,PE)-0,66 РЭМЗ\nАртикул «Минимакс»: 0042905811\n103,90 ₽ Как получить бонусы/скидку?\nВ городе: 92 м\nКабель ВВГнг(А)-LS 3* 16мк (N,PE) -0,66 РЭМЗ\nАртикул «Минимакс»: 0042905814\n292,33 ₽ Как получить бонусы/скидку?\nВ городе: 118 м\nКабель ВВГнг(А)-LS 3* 6ок (N,PE) -0,66 РЭМЗ\nАртикул «Минимакс»: 0042905813\n113,83 ₽ Как получить бонусы/скидку?\nКабель ВВГнг(А) 4* 6 -0,66 РЭМЗ\nАртикул «Минимакс»: 0042905836\n148,88 ₽ Как получить бонусы/скидку?\nВ городе: 1539 м\nКабель ВВГнг(А)-LS 4* 4ок (N,PE) -0,66 РЭМЗ\nАртикул «Минимакс»: 0680704024\n104,29 ₽ Как получить бонусы/скидку?\nВ городе: 54 м\nКабель ВВГнг(А)-LS 4* 2,5ок (N,PE) -0,66 РЭМЗ\nАртикул «Минимакс»: 0042905827\n68,86 ₽ Как получить бонусы/скидку?\nКабель ВВГнг(А) 5* 2,5ок (N,PE)-0,66 РЭМЗ\nАртикул «Минимакс»: 0042905826\n83,98 ₽ Как получить бонусы/скидку?\nВ городе: 3329 м\nКабель ВВГнг(А)-LS -П 3* 4ок (N,PE)-0,66 (уп.100м) РЭМЗ\nАртикул «Минимакс»: 0042905897\n76,07 ₽ Как получить бонусы/скидку?\nКабель ВВГнг(А)-П 3* 1,5ок (N,PE)-0,66 РЭМЗ (НЕ БРАТЬ)\nАртикул «Минимакс»: 0042905838\nКабель ВВГнг(А)-LS -П 2* 1,5ок (N)-0,66 РЭМЗ\nАртикул «Минимакс»: 0042905785\n20,69 ₽ Как получить бонусы/скидку?\nКабель ВВГнг(А)-LS -П 3* 6ок (N,PE)-0,66 (уп.100м) РЭМЗ\nАртикул «Минимакс»: 0042905774\n113,11 ₽ Как получить бонусы/скидку?


Республикала 50-нән ашыу кеше сусҡа киҙеүен йоҡторған // Йәмғиәт | новости башинформ.рф\nРеспубликала 50-нән ашыу кеше сусҡа киҙеүен йоҡторған\n16:13, 1 февраля 2016 Йәмғиәт\nРеспубликала 50-нән ашыу кеше сусҡа киҙеүен йоҡторған Фото: Олег Яровиков\nӨФӨ, 2016 йыл, 1 февраль. /«Башинформ» мәғлүмәт агентлығы, Эльмира Сабирова/.\n2016 йылдың башынан Башҡортостанда йәшәүсе 54 кешелә сусҡа киҙеүе асыҡланған, шуларҙың 27-һе — балалар. Пациенттарҙың барыһы ла — белгестәр күҙәтеүе аҫтында. Әлеге мәлгә үлем осраҡтары юҡ, тип хәбәр итә Башҡортостан Һаулыҡ һаҡлау министрлығының матбуғат хеҙмәте.\nСирләү осраҡтары Өфөлә, Белоретта, Учалыла, Күмертауҙа, Бөрөлә, Бәләбәйҙә, Нефтекамала, Октябрьскийҙа, Баҡалы, Дыуан, Ейәнсура райондарында теркәлгән.\nИлдә киҙеү буйынса эпидемиологик хәлдең насарайыуына бәйле, Башҡортостандың Һаулыҡ һаҡлау министрлығы ҡарамағында эпидемия осоронда сараларҙы координациялау буйынса оператив штаб булдырылған.\nА киҙеүенең билдәләре: тән температураһының күтәрелеүе, йүтәл, тымау, тамаҡ, баш ауыртыуы, тын алыуҙың йышайыуы, мускулдарҙың һыҙлауы, конъюнктивит.\nСирҙең тәүге билдәләрен асыҡлау менән табипҡа мөрәжәғәт итергә кәрәк.\nАуырыуҙы иҫкәртеү маҡсатында кеше күп урындарға барыуҙы сикләргә, шәхси гигиена ҡағиҙәләрен үтәргә, шул иҫәптән ҡулды һабынлап йыуырға кәңәш ителә.


дробное число — кәсер һан\nпервые числа сентября — сентябрҙең беренсе көндәре\nкакое сегодня число? — бөгөн ниндәй (нисәнсе) число?\nчисло заводов растёт — заводтар һаны арта\nв числе присутствующих — ҡатнашыусылар араһында\n5. с лингв.\nмножественное число — күплек һаны\nв том числе — шул иҫәптән\nнет числа кому-чему; без числа — иҫәп-хисапһыҙ, һанһыҙ, бик күп\nпо первое число — ҡаты шелтәләү


Башҡортостан делегацияһы «Рәсәй терәге» йәмәғәт ойошмаһы форумында ҡатнашасаҡ // Иҡтисад | новости башинформ.рф\nБашҡортостан делегацияһы «Рәсәй терәге» йәмәғәт ойошмаһы форумында ҡатнашасаҡ\n11:07, 13 ноября 2012 Иҡтисад\n14 ноябрҙә Мәскәүҙә «Рәсәй терәге» дөйөм Рәсәй бәләкәй һәм урта эшҡыуарлыҡ йәмәғәт ойошмаһына 10 йыл тулыуға арналған саралар асыла. Шаршамбы – ойошма форумы, кесе йома – сираттағы съезд, йома – Рәсәй Һаҡлыҡ банкы ҡатнашлығында бәләкәй бизнес менән эшләү буйынса кәңәшмә, артабан «Рәсәй терәге» Идараһы ултырышы ойошторола.\nСараларҙа «Рәсәй терәге» Башҡортостан төбәк бүлексәһе рәйесе Денис Мусин етәкселегендәге республика делегацияһы ла ҡатнаша.\nФорум сиктәрендә төрлө темалар буйынса фекер алышыу майҙансыҡтары үткәреләсәк. Унда профилле федераль министрлыҡ һәм ведомстволар вәкилдәре, Рәсәй һәм сит ил эксперттары, шулай уҡ эшҡыуарҙарҙың ҡатнашыуы көтөлә.\nЙәмәғәт ойошмаһы съезында делегат булараҡ Башҡортостандан биш кеше, шул иҫәптән «Рәсәй терәге» Башҡортостан төбәк бүлексәһе рәйесе Денис Мусин һәм башҡарма директор Тимур Лоҡманов ҡатнашасаҡ.\nТеги: эшҡыуарлыҡ,форумдар,съездар,рәсәй терәге


Өфө илебеҙҙең мәҙәни үҙәгенә әйләнде | ГТРК «Башкортостан» — Новости Уфы и РБ\n14 июня 2019 — 18:41 ГТРК «Башкортостан»\nОшо көндәрҙә башҡалабыҙҙа халыҡ –а ра кимәлдәге ике ҙур фестиваль үтә. Ҡала халҡы Рәсәй көнө менән бер рәттән Евразия йөрәге халыҡ-ара сәнғәт фестиваленең тәүге тамашаһын һәм 15-се Берҙәмлек халыҡ-ара милли мәҙәниәттәр фестиваленең йомғаҡлау концертына тамаша ҡылды. Ҡырғыҙстан музыканттары үҙҙәренең милли ҡоралы –Ҡомуҙҙың нескә лә, ҡабатланмаҫ тауышын тылсымлы моң тип атай. Башҡа үтә шаулы төркөмдәрҙән айырмалы рәүештә, улар ҡырғыҙ халҡының төп милли ҡоралын тыныслыҡта, дала иркенлегендә тыңлау яҡшы, ти. Ҡырғыҙстандан килгән музыканттарҙы туғандаш республикала үҙҙәрен иркен тотоуҙары һөйөндөрһә Көнбайыш Африканан, Сенегал республикаһының « Африка арыҫландары » шоу-төркөмө үҙҙәренең үтә шаулы, дәртле булыуҙары менән тамашасыны ылыҡтырҙы. Улар Башҡортостан ғына түгел Рәсәйҙә тәүге тапҡыр.Африкалағы тик музыка менән генә шөғөлләнгән ҡәбиләнең был барабандарына ихтибар итмәй урап үтерлек түгел шул. Хәйриә концерттары үткәреү ҙә CIOFF -Халыҡ-ара фольклор фестивалдәрен уҙғарыу һәм традицион сәнғәт советы талаптарына ярашлы. Берҙәмлек сиктәрендәге бындай сара быйыл тәүге тапҡыр. Өсөнсө быуын вәкилдәре, балалар йорттары тәрбиәләнеүселәре, мөмкинлектәре сикләнгәндәр ҙә хәйриә концертын ҙур ихласлыҡ менән ҡараны. Алыҫ һәм яҡын сит илдең сәнғәт оҫталарының күргәҙмәһе менән танышты.Быйыл 15-се тапҡыр үткән Берҙәмлек фестивален CIOFF ағзалары ла баһаланы. Тимәк, быйылғы фестивалдең кимәле киләһе донъяуи күләмдәге байрам — Фольклориадаға әҙерлегебеҙҙе сағылдыра. Халыҡ-ара кимәлдәге сара Өфөнөң Ленин исемендәге майҙанында Гала-концерт менән тамамланды. Бында ижади коллективтар ҡала халҡы алдында сығыш яһаны. Фестиваль барышын ентекле күҙәткән CIOFF — Халыҡ-ара фольклор фестивалдәрен уҙғарыу һәм традицион сәнғәт советы ағзалары байрамдың юғары кимәлдә үтеүен һәм Башҡортостандың Фольклориаданы ҡаршылауға әҙер булыуын белдерҙе. Артабан Берҙәмлек фестивалендә ҡатнашыусы 10 илдән килгән вәкил Евразия йөрәге фестивале сиктәрендәге Милли кейемдәр парадына ҡушылды.


Йәштәрҙең башланғыстарын яҡлау һәм үҫтереү йылын ябыу тантанаһы үтте // Йәмғиәт | новости башинформ.рф\nЙәштәрҙең башланғыстарын яҡлау һәм үҫтереү йылын ябыу тантанаһы үтте\n10:27, 16 декабря 2009 Йәмғиәт\nКалендарь йыл әле тамамланмауға ҡарамаҫтан, Өфөнөң Ҡала мәҙәниәт йортонда тантаналы рәүештә Башҡортостан Республикаһында Йәштәрҙең башланғыстарын яҡлау һәм үҫтереү йылына йомғаҡ яһанылар. Йәштәр йылын ябыу тантанаһында йәштәр үҙҙәре генә түгел, шулай уҡ бизнес вәкилдәре, йәмәғәт ойошмалары һәм власть вәкилдәре, шул иҫәптән Өфө мэры Павел Качкаев та ҡатнашты.\nБынан тап бер йыл элек тематик йылды асыу хөрмәтенә байрам кисәһендә йәштәр башланғыстары-2009 йылъяҙмаһы кенәгәһен булдырырға ҡарар ителгәйне. Бөгөн, уҙған йылға ҡараш ташлап, тантанала ҡатнашыусылар уның бөтә ваҡиғаларын тағы бер тапҡыр иҫкә төшөрҙө һәм төрлө өлкәләрҙә айырылып торғандарҙы билдәләп үтте.\nӘйтергә кәрәк, баш ҡала йәштәренең ғорурланырлыҡ һәм һөйләрлек иҫтәлектәре күп. Мәҫәлән, Өфөнөң 141-се урта мәктәбе уҡытыусыһы Гөлназ Мөхәмәтйәноваға быйылғы йыл төрлө еңеүҙәргә бай булды. Күптән түгел генә ул Мәскәүҙән, өсөнсө Бөтә Рәсәй туған тел уҡытыусыларының оҫталыҡ класынан әйләнеп ҡайтты. Унда Башҡортостан уҡытыусыһы иң яҡшы туған тел уҡытыусыһы тип танылды. 12 йыллыҡ эш стажына эйә булған Гөлназ Әнүәр ҡыҙы быйыл үҙ һөнәри оҫталығын күп тапҡырҙар иҫбатланы. Ул – “Башҡорт теле һәм әҙәбиәте йыл уҡытыусыһы-2009” район, ҡала һәм төбәк-ара конкурстары еңеүсеһе. Бынан тыш, ул “Педагог-тикшеренеүсе” ҡала конкурсында иң яҡшы тип танылды, Өфө хакимиәте башлығының “Башҡортостан Республикаһының дәүләт телдәрен үҫтереүгә һәм пропагандалауға индергән өлөшө өсөн” грантына эйә булды.\nГөлназ Мөхәмәтйәнова әйтеүенсә, уңышҡа өлгәшеү өсөн үҙ эшеңде яратырға кәрәк.\nЙәштәр йылының тағы ҡайһы ваҡиғаларын мөһим тип атарға мөмкин һуң? Йылъяҙма биттәрен асҡылап, быға бер төрлө генә яуап табырмын тимә. Барыһы ла мөһим кеүек.\nМәҫәлән, быйыл апрелдә Өфө ҡалаһы ҡала округы Советы ҡарамағында йәштәр йәмәғәт палатаһы ойошторолдо. Был йәштәр парламентаризмын үҫтереүҙә тәүге “ҡарлуғастарҙың” береһе. Йәштәрҙең башланғыстарын яҡлау һәм үҫтереү йылы сиктәрендә баш ҡала предприятиелары һәм ойошмаларының хеҙмәтсән йәштәре араһында “Иң яҡшыларҙан яҡшылар” конкурсы үткәрелде.\nҠала, республика, Бөтә Рәсәй бейеү коллективтары һәм вокаль ансамблдәре бәйгеләрендә еңеүселәрҙең сығыштары сараға байрам биҙәге өҫтәне. “Йәш ғаилә-2009” ҡала конкурсында «Гран-при» яулаусы Өфөнәң Киров районынан Руслан һәм Рәзилә Шәйхетдиновтар тамашасыларҙы тағы бер тапҡыр үҙ сығыштары менән шатландырҙы.\nШулай ҙа йәш ғаиләләргә, тәрбиәгә бала алыусы ата-әсәләргә һәм балалар йорттарынан сығыусыларға фатир асҡыстары тапшырыу кисәнең төп кульминацияһы булып торҙо.\nУлар араһында — ата-әсәһен юғалтҡан өс бер туған ҡыҙҙы тәрбиәгә алыусы Александр һәм Наталья Чувилиндар. Өлкәне Мария — инде вуз студенты, ә Даша һәм Люба мәктәптә уҡый.\nТағы бер ғаилә пары – Рөстәм һәм Эльвира Әхтәмовтар ҙа дүрт балаға бәхет бүләк иткән. Башта улар бәләкәй Тимурҙы, һуңынан Робертты уллыҡҡа ала, ә бер аҙҙан Изабель менән Светлананы ла тәрбиәгә алалар.\nБыл көндө күп балалы ата-әсәләр Гүзәл һәм Әлфир Насировтар ҙа фатир алыу бәхетенә эйә булды. 26 ноябрҙә уларҙың өс игеҙәк балаһы – Адель, Азалия һәм Артур тыуҙы.\nПавел Качкаев шулай уҡ Вадим Казанбаевҡа, Регина Кәримоваға, Михаил Никитинға һәм Игорь Понамаревҡа торлаҡ асҡыстары тапшырҙы. Улар барыһы ла — элек балалар йорттарында тәрбиәләнеүселәр.\nСара ҡунаҡтарын тәбрикләп, Павел Рюрикович, ҡалабыҙ йәш әле, унда йәшәүсе һәр дүртенсе кеше йәш өфөлө статусына эйә, тине.\nЙәштәрҙең башланғыстарын яҡлау һәм үҫтереү йылы тамамлана, ләкин был яңы еңеүҙәр, асыштар һәм ҡаҙаныштар булмаясаҡ, тигән һүҙ түгел. Йәштәр үҙҙәре әйтеүенсә, уларҙы яҡшылыҡҡа ынтылыуҙа туҡтатып булмай.


Нәфислекте һөйә Нәфисә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Нәфислекте һөйә Нәфисә\nНәфислекте һөйә Нәфисә 16.04.2013 // Йәмғиәт\nҺәр ауылда, ҡалала оҫта ҡуллы ҡатын-ҡыҙ бар. Межгорье ҡалаһында ла байтаҡ улар. Шуларҙың береһе — Нәфисә Ғәлиәхмәт ҡыҙы Шаһыбалова тураһында һөйләмәксемен.\nУл Белорет районының Исмаҡай ауылында тыуып үҫеп, педагогия училищеһында, аҙаҡ институтта уҡыған. 42 йыллыҡ педагогик эш стажы бар. Тәжрибәле уҡытыусы әле хаҡлы ялда.\nУның тырышлығына, оҫталығына һоҡланмаған кеше юҡтыр. Өй эсе тулы — хужабикәнең тилбер бармаҡтары тыуҙырған балаҫтар, сигелгән һүрәттәр күҙ яуын алырҙай. Нәфисә Ғәлиәхмәт ҡыҙы — ысын мәғәнәһендә рәссам, матурлыҡ тыуҙырыусы оҫтабикә. Иң яратҡан шөғөлө — ырғаҡ менән селтәр, карауат япмаһы бәйләү, сағыу төҫтәге, матур таҫмалар менән сигеп, биҙәкле ҡорамаларҙан йорт кәрәк-ярағы тегеү. Фатиры ҡул эштәре менән бик ыҡсым биҙәлгән. Йорто үҙенсәлекле сәнғәт донъяһын хәтерләтә. Эштәренең һәр береһе мөғжизәле биҙәктән хасил, улар бер-береһен ҡабатламай.\nНәфисә апайыбыҙҙың матурлыҡҡа ғашиҡ икәнлеген тәҙрә төптәрендәге йәйен дә, ҡышын да шау сәскәгә төрөнгән гөлдәренә ҡарап белеп була. Ә йәйҙәрен баҡсаһындағы еләк-емеше, йәшелсәһе, сәскәләре һоҡланғыс була.\nНәфисә Ғәлиәхмәт ҡыҙы нисек барыһына ла өлгөрәлер, тип аптырап та ҡуяһың. Ул бит китап уҡырға ла, спорт менән шөғөлләнергә лә, биш тапҡыр намаҙын уҡырға ла ваҡыт таба.\nӨҫтәүенә, яҡшы әсә лә ул. Улы Альберт — фельдшер, ә ҡыҙы Ләйсән БДУ-ның Сибайҙағы филиалында юрист һөнәренә уҡып йөрөй. Аделина менән Радмир исемле ейән-ейәнсәре лә бар уның. Балаларын һәр саҡ яҡты йөҙ менән, мул ризыҡтар әҙерләп ҡаршылай.\nНәфисә апай көн дә, күҙ нурҙарын түгеп, ҡул эштәре менән була. Шул уҡ мәлдә күңеле төрлө уйға сорнала. Бигерәк тә эскелектең көсәйеүе уны хафаландыра. Тағы ла йәштәрҙең эшһеҙ булыуы ла борсой. "Фани донъяла үкенмәҫлек итеп, Хоҙайҙың биргәненә шөкөр итеп йәшәргә кәрәк", — ти ветеран уҡытыусы.\nБына шулай барыһына ла изгелек ҡылып, ғүмерҙең бер минутын да юҡ-барға сарыф итмәй, кешегә яҡшылыҡ, яҡтылыҡ өләшеп йәшәй беҙҙең Нәфисә апайыбыҙ.\nАвтор: Әлфиә ЗӘБДИНОВА. Межгорье ҡалаһы.


Материалы за Ноябрь 2017 года » Страница 3 » Башкортостан кызы\nЕргә төшкән зөһрә ҡыҙ\nӨфө ҡалаһынан Рәмилә Талипованың йөндән ҡурсаҡ эшләүгә ныҡлап тотоноуына бер нисә генә йыл. Әлеге Алһыу исемле йөн ҡурсаҡ та еүеш һәм ҡоро ысул менән баҫылған, эстән тимерсыбыҡ каркас менән нығытылған. Күҙҙәре – полимер балсыҡ, биҙәү өсөн акрил...\n"БАШҠОРТОСТАН ҠЫҘЫ" ЖУРНАЛЫНА АРЗАН ХАҠҠА ЯҘЫЛЫП ҠАЛЫҒЫҘ!\nҠәҙерле дуҫтар, әхирәттәр! "БАШҠОРТОСТАН ҠЫҘЫ" ЖУРНАЛЫНА АРЗАН ХАҠҠА ЯҘЫЛЫП ҠАЛЫҒЫҘ! 1 - 10 декабрь арауығында Рәсәй почтаһы 2018 йылдың беренсе ярты йыллығына матбуғатҡа яҙылыу ун көнлөгө уҙғара. Ошо 10 көн дауамында һеҙ “Башҡортостан ҡыҙы”...\nРеспубликабыҙҙағы ижтимағи ойошмалар араһында ҡабатланмаҫ йөҙө, сағыу тауышы, тәрән йөкмәткеле ғәмәлдәре менән айырылып торған Башҡорт ҡатын-ҡыҙҙары йәмғиәте асылы менән балаһы өсөн йән атыусы айбар әсәне хәтерләтә. Декабрь башында ул йыясаҡ оло ҡор...\nӨЛӨШЛӨЛӘРГӘ – БҮЛӘКТӘР! 20 ноябрҙә 2018 йылдың беренсе ярты йыллығына “Башҡортостан ҡыҙы”на яҙылыусылар араһында “Аҙна һайын бүләк” конкурсының еңеүселәрен билдәләнек. Шулай итеп, был лото-уйында 2 бүләк уйнатылып, түбәндәге тоғро дуҫтарыбыҙ...\nТӘҮГЕ ЕҢЕҮСЕЛӘР БИЛДӘЛӘНДЕ! Матур традициябыҙға тоғро ҡалып, быйыл да “Аҙна һайын бүләк” конкурсын башлап ебәрҙек. 13 ноябрҙә 2018 йылдың беренсе ярты йыллығына “Башҡортостан ҡыҙы”на яҙылыусылар араһынан лото-уйындың тәүге еңеүселәрен билдәләнек....\nҺЕҘҘӘН – ЯҘЫЛЫУ, БЕҘҘӘН – БҮЛӘК! “Башҡортостан ҡыҙы” журналына яҙылыусылар араһында аҙна һайын бүләктәр уйнатыуҙы башлайбыҙ. Был конкурста ҡатнашыу өсөн 2018 йылдың I ярты йыллығына “Башҡортостан ҡыҙы”на яҙылып, квитанция күсермәһен редакцияға...


Хаталарҙы төҙәтеүгә ике ай ваҡыт\nБашҡортостан башлығы республиканың Һаулыҡ һаҡлау министрлығы етәкселеген дәүләт аҡсаһын туҙҙырыуҙа ғәйепләне.\nРөстәм Хәмитов был турала Бөтә Рәсәй Халыҡ фронтының республика төбәк бүлексәһе рәйестәштәре менән осрашыуҙа белдерҙе. Әлеге мәлдә сәләмәтлек һағында тороусылар үҙебеҙҙә сығарылған медицина парепараттарын сит илдән ҡиммәткә һатып ала. Рөстәм Хәмитов белдереүенсә, дәүләт заказындағы бер позиция буйынса ғына ла 30-40 миллион һум аҡсаны кеҫәлә ҡалдырып булыр ине. Ул аҡсаны ҡатмарлы хирургик операцияларға йәки дауаханаларҙы йыһазландырыуға йүнәлтергә мөмкин. Әлбиттә, был уникаль медицина препараттарына ҡағылмай. Шул уҡ ваҡытта операция мәлендә ҡан туҡтатыу өсөн ҡулланылған гемостатиктарҙы, шәкәр диабеты менән яфаланыусыларға бирелгән инсулинды һәм башҡа ябай кәрәк-яраҡтарҙы үҙебеҙҙә һатып алырға мөмкин.\nБөтә Рәсәй халыҡ фронтының Башҡортостан төбәк бүлексәһе рәйестәштәре осрашыуҙа башҡарылған эштәргә байҡау яһау менән бер рәттән, киләсәккә эш йүнәлештәрен дә билдәләне. Улар тиҫтәнән ашыу эш планын үҙ эсенә алған тәҡдимдәрен дә тапшырҙы. Документта йәмәғәтселектең дә фекерҙәре иҫәпкә алынған. Бөтә Рәсәй халыҡ фронты хәрәкәте вәкилдәре әйтеүенсә, ике йыл эш дауамында дәүләт, муниципаль системала бюджет аҡсаһын һөҙөмтәле ҡулланыу буйынса тәртип урынлаштырып барыла. Әммә әле хәл итәһе проблемалар ҙа етерлек. Мәҫәлән, билдәле корпорацияларҙа... Күптән түгел «Роснано» компанияһының шаулатып корпоратив үткәреүе, хеҙмәткәрҙәренә ике-өсләтә премия бирергә вәғәҙәләүе йәмәғәтселектә шау-шыу тыуҙырғайны. Ошо күренештән һуң дәүләт компанияларында тәртип урынлаштырыу маҡсаты ла тора, халыҡтан йыйылған һалым аҡсаһына байрам итеү оят булырға тейеш, ти төбәк бүлексәһенең рәйестәше Эльвира Айытҡолова. Илдең аҡса туҙҙырыусылар буйынса төҙөлгән таблицаһына «Башнефть» компнияһы ла ингән, ул беренсе урынды биләй.


ШОС һәм БРИКС дәүләттәренең Өфөлә асылған форумында бәләкәй эшҡыуарлыҡты үҫтереү проблемалары ҡарала - Bash.News\nШОС һәм БРИКС дәүләттәренең Өфөлә асылған форумында бәләкәй эшҡыуарлыҡты үҫтереү проблемалары ҡарала https://bash.news/news/106392_shos_m_briks_dlttrene_fl_asylan_forumynda_blkj_eshyuarlyty_tere_problemalary_arala\nЭшҡыуарҙар клубы төҙөү, фәнни-хоҡуҡи хеҙмәттәшлекте нығытыу һәм бизнесҡа ташламалы шартарҙа кредит биреү. Шос һәм Брикс дәүләттәренең бөгөн Өфөлә асылған форумында бәләкәй эшҡыуарлыҡты үҫтереү проблемалары ҡарала.\nБишенсе тапҡыр ойошторолған абруйлы сарала Рәсәйҙең 52 төбәгенән һәм 31 сит илдән делегаттар ҡатнаша, бөтәһе 3 меңгә яҡын кеше. Форумдың эшлекле программаһы ике пленар ултырышты һәм 25 тематик секцияны үҙ эсенә ала.\n"Торатау" конгресс холы йәнә халыҡ-ара үҙәккә әйләнде, бөгөн бында ер шарының төрлө ҡитғалары ҡунаҡтарын күрергә, төрлө телдә аралашҡан делегаттарҙы ишетергә мөмкин. Әммә маҡсат бер- һәр дәүләт форумға партнерҙар табыу маҡсатында килә, һәммәһе лә хеҙмәттәшлекте нығытыу ниәте менән яна. Мәҫәлән, күрше Татарстан вәкилдәре мәшғүллек буйынса проект эшҡыуарҙарының продукцияһы менән таныштыра.\nЭшҡыуарҙарҙы борсоған проблемалар, хеҙмәттәшлек юлдары пленар ултырышта ла, түңәрәк өҫтәлдәр артында ла бара. Мәҫәлән, эшҡыуарҙар клубын төҙөү, уның ултырыштарын йылына дүртәр тапҡыр ойошторорға мөмкин. Форумда бизнесты яҡлау, административ кәртәләрҙе емереү хаҡында ла һүҙ бара. Эксперттар фекеренсә, урта һәм бәләкәй эшҡыуарлыҡ ҙур бизнес һымаҡ һалым түләй алмай, әммә ул тәү сиратта социаль функцияны үтәй. Был бик мөһим.\nФорумда эшлекле һөйләшеүҙәрҙән тыш милли аш һыуҙар менән танышырға ла мөмкин, мәҫәлән ошо майҙанда бауырһаҡтан шос һәм брикс форумы тип яҙылған, был хэштэг янында фото төшөргә лә тәмләп ҡарарға ла мөмкин. Үҙенсәлекле композиция Рәсәйҙең рекордтар китабына ла индерелгән, бауырһаҡлы яҙма 217 кило тирәһе тарта, уны әҙерләүгә 1660 йомортҡа, йөҙ килонан ашыу он тотонолған, татлы ризыҡ дүрт көн буйы бешерелгән.\nШос һәм Брикс дәүләттәренең милли аш-һыуҙары 11 өҫтәлде биләй. Рестораторҙар әйтеүенсә, Урта азия илдәренең ризыҡтары Башҡортостандыҡына оҡшаш, шул уҡ ваҡытта бында бөтөнләй ят аҙыҡтар ҙа бар.\nФорумда абруйлы эксперттар ҙа ҡатнаша, улар Башҡортостанда эшҡыуарлыҡты үҫтереү программаларын юғары баһалай. Сара фекер алышыу ғына түгел, хеҙмәттәшлек килешеүҙәренә ҡул ҡуйыу майҙаны ла булып тора. Шулай уҡ Өфө форумының абруйы йылдан-йыл артыуын билдәләу мөһим.\nУрта һәм бәләкәй эшҡыуарлыҡтың берләшеүе- тотороҡло, көслө иҡтисадтың нигеҙе. Был үҫеш юлында бер үк хаталарҙы ҡабатламаҫҡа, уңышлы эш тәжрибәләре менән уртаҡлашырға, инвесторҙар йәлеп итергә булышлыҡ итәсәк. һуңғы 4 йылда Рәсәйҙең Шос һәм Брикс дәүләттәре менән тауар әйләнеше 6 тапҡырға артыуында Өфө форумының да өлөшө бар.


Нисек интернетта аҡса эшләргә?\n2 Август 2019, 19:27\nБөгөн кешелек донъяһын интернетһыҙ күҙ алдына килтереүе лә ҡыйын.Виртуаль донья тулыһынса беҙҙе йотҡан тиһәк, яңылышмаҫбыҙ. Кемдер көнө-төнөтелефонынан айырыла алмай уйын уйнай, ә йүнселдәр интернетта аҡса эшләй. Әнисек?\nВарианттар бихисап, тик алдаҡсы сайттарға эләгеүең ихтимал. Шуға беҙ был хаҡта тәфсирләп яҙырға булдыҡ.\nМатди яҡтан зыян күрмәйенсә нисек аҡса эшләргә? Ышаныслы сайттарҙы ҡайҙан табырға? Иң тәүҙә электрон почта (email) эшләп алырға кәрәк буласаҡ. Унда һеҙгә кәрәкле мәғлүмәт киләсәк. Артабан, электрон аҡса моҡсайын булдырырға кәрәк. Унда һеҙгә аҡса күсерәсәктәр. Ғөмүмән, электрон аҡса моҡсайы ҡағыҙ аҡса ҡулланмайынса, уны виртуаль аҡса рәүешендә һаҡларға һәм онлайн һатыу-һатып алыу эштәрен алып барыу маҡсаты менән эшләнә ул. Мәҫәлән, эш хаҡын телефон номерына сығарырға була. Электрон аҡса моҡсайың булмаһа һеҙ эшләп алған аҡсағыҙҙы ала алмайһығыҙ. Ғәҙәттә, интернетта WebMoney, Яндекс.Деньги, Qiwi, Payeer кеүек аҡса моҡсайҙарын ҡулланалар.\nИнтернетта эшләп алған аҡсаны һеҙ банк счетына йәки картаға (VISA, MasterCard) күсереп ҡағыҙ аҡсаға әйләндерә алаһығыҙ. Картаға сығармаған хәлдә лә онлайн магазиндарҙа төрлө нәмәләр һатып алырға була. Хәҙер күпселек магазиндарҙың онлайн версияһы бар. Һатып алынған әйберҙе йыш ҡына өйгә тиклем алып килеп бирәләр.\nХәҙер беҙ һеҙгә интернетта аҡса эшләүҙең бер нисә ысулын өйрәтмәксебеҙ. Ябай ғыналарынан башлап ҡатмарлыларына тиклем. Был темаға ҡағылылшлы мәҡәләләр «Аманат» журналының киләһе бер нисә һанында баҫылып сығасаҡ. Шуға күрә беҙҙең баҫманы даими уҡып барһағыҙ күп нимә белерһегеҙ!\nИнтернетта аҡса эшләүҙең иң ябай ысулдарының береһе – Букс. Был сайтта реклама биреүселәр үҙҙәренең ябай эштәрен һала, ә аҡса эшләргә теләүсе теләһә кем шуларҙы башҡара. Ҡушылған эштәр әллә ни ауыр түгел – сайттарҙа теркәлергә, тауыш бирергә, лайыҡтар ҡуйырға, репостар эшләргә, төркөмдәргә инергә, һ.б. Ҡайһы берәүҙәр серфинг (сайттарҙа реклама ҡарау), тестар эшләү, реклама хаттарын уҡып та аҡса эшләйҙәр.\nБукстарҙа эшләү өсөн артыҡ тәжрибә һәм юғары белем талап ителмәй. Шуға ла бында эш хаҡы ла түбән. Интернет менән дуҫ булған һәр кеше эшләй ала был эште. Уҡыусы балалар ҙа, хатта хаҡлы ялда булғандар ҙа!\nҮҙегеҙгә уңайлы булған ваҡытта ла эшләү мөмкинселеге бар. Заданиялар һәм минут тиерлек сығып тора. Һайлап ҡына ал!\nБына ҡайһы бер букс-сайттар:\nSeosprint, Seo-fast, Profitcentr, Wmmail\nБыл сайттар яңы эшләй башлағандар өсөн бик уңайлы. Айына уртаса 500 һум эшләп була, ти белгестәр. Бер төрлө эш тиҙ ялҡыта, шуға күрә букстарҙа оҙаҡ ултырырға кәңәш итмәйбеҙ.\nКиләһе һанда заказдарға комментарийҙар менән аҡса эшләргә өйрәтәбеҙ. Беҙҙең сайтта https://amanat.rbsmi.ru/ АмаNet рубрикаһын байҡап тороғоҙ, дуҫтар!


Рәсәй почтаһы «Ҡыш бабайҙан ҡотлауҙар»ға заявкалар ҡабул итә башланы // Йәмғиәт | новости башинформ.рф\nРәсәй почтаһы «Ҡыш бабайҙан ҡотлауҙар»ға заявкалар ҡабул итә башланы\n17:09, 25 октября 2013 Йәмғиәт\nБашҡортостандың почта бүлексәләрендә «Ҡыш бабайҙан ҡотлау» – Рәсәй почтаһының традицион хеҙмәтенә заявкалар ҡабул итеү башланды, тип хәбәр иттеләр ведомствоның матбуғат хеҙмәтенән.\nРеспублика халҡы, үҙе теләгән почта бүлексәһе аша Ҡыш бабайҙан бүләк тип рәсмиләштереп, туғандарына һәм яҡындарына хат йәки бүләк ебәрә ала.\nРәсәй Почтаһы 2013 йылда 18 бүләк төрөн тәҡдим итә, шул иҫәптән өлкәндәр өсөн бүләктәр ҙә. Бәләкәстәргә – уйынсыҡтарҙан торған йыйылмалар, ә өлкәнерәктәргә һәм үҫмерҙәргә ижад йәки уйындар өсөн йыйылмалар ебәрергә мөмкин, ә өлкәндәрҙе күркәм плед менән ҡыуандырып була. Яңы йыл байрамына бүләктәр иҫәбенә сюрприз-бүләк тә инә. Һәр бер яңы йыл бүләгенә Ҡыш бабайҙан хат ҡушып һалына.\nБөтә байрам ҡотлауҙары адресаттарға беренсе класс бандероле һәм заказлы хат менән ебәрелә. Ебәреүсе посылканың йәки хаттың барып етеүен трек-һаны буйынса Рәсәй почтаһы сайтында урынлаштырылған интернет-бит хеҙмәтендә күҙәтә ала. Заказ һаны квитанцияла яҙыла.\n«Ҡыш бабайҙан ҡотлау» хеҙмәтенең хаҡы һайланған бүләккә бәйле, 130 һумдан алып 1200 һумға тиклем булыуы мөмкин. Клиенттарға уңайлы булһын өсөн почта операторҙары хеҙмәт өсөн түләүҙе почта бүлексәһендә йәки «Яндекс.Деньги» түләү системаһында түләү мөмкинлеге бирә. Заявкалар 23 декабргә тиклем ҡабул ителәсәк, ә яңы йыл ҡотлауҙарын һәм бүләктәрен адресаттарға 1 декабрҙән тарата башлаясаҡтар. Ҡотлауҙарҙы Яңы йылға тиклем мотлаҡ еткереү өсөн заказды 3 декабргә тиклем рәсмиләштерергә һәм түләргә кәңәш ителә. 2012 йылда республика халҡы алты меңдән ашыу «Ҡыш бабайҙан ҡотлау» заказын рәсмиләштергән.


Иҫ киткес ғүмер\n8 Август 2018, 18:01\nОҙаҡ йылдар ғүмер иткән, тормошон хеҙмәт менән биҙәгән инәй-олатайҙар һәр кемгә үрнәк булырлыҡ\nРәсәй Пенсия фондының төбәк бүлексәһе белдереүенсә, май айында Башҡортостанда юбилейлы тыуған көндәрен билдәләгән 484 йөҙйәшәргә Владимир Путиндан ҡотлау хаттары тапшырылған. Баҡалы, Көйөргәҙе райондарында, Благовещен, Салауат, Туймазы ҡалаларында йәшәгән биш ветеран бер быуатлыҡ юбилейын билдәләгән, 55 кешегә 95 йәш тулған, ә 424-е 90 йәшкә аяҡ баҫ-ҡан.\nБеҙҙең районыбыҙҙа ла 90 һәм унан да олораҡ йәштәгеләр байтаҡ. Гәзитебеҙҙә апрель айында 100 йәшен тултырған Әҙиә Шәрипова тураһында яҙған инек инде. Бына тағы ла ошо көндәрҙә уҙған һәм хәҙерге быуаттың данлы, шанлы хәл-ваҡиғаларының шаһиттары булған Болошло ауылынан Ғәшүрә Әбдрәҡипова, Ләбибә Ниғмәтуллина – 90, ә Фәрзәнә Рәхмәтуллина –\n95 йәшлек олпат юбилейҙарын бил-дәләне.\nЯҡташтары һәм туғандары инәй-ҙәрҙе өлкән йәштә булғандары өсөн генә түгел, ә кешелеклелек, кеселек-лелек сифаттары өсөн дә хөрмәт итә.\nТотош быуатҡа яҡын ғүмер ва-ҡиғаларына шаһит булған мөләйем инәйҙәрҙең барлар хәтирәләре бай-таҡ. Уларҙың хеҙмәт юлдары иртә башланған. Аслыҡ йылдарында иҫән ҡалыу өсөн тиҫтерҙәре менән төрлө эштәрҙә эшләргә мәжбүр булғандар. Аслыҡ-яланғаслыҡҡа, ауыр хеҙмәткә, һуғыш йылдары һынауҙарына баш эймәгән улар. Бәләкәй генә икмәк һынығы һәм үлән һурпаһы менән тамаҡ туйҙырып йөрөгән саҡтарын иҫкә алғанда, һаман да күҙҙәренә йәштәр тула инәйҙәрҙең. “Уның ауырлыҡтарын беҙ, балалар ҙа, көндән-көн нығыраҡ тойҙоҡ”, – ти ул-ар.\nЮбилярҙарҙың тормош юлы йәш быуынға өлгө булырлыҡ. Ниндәй генә ауырлыҡтар осраһа ла бирешмәҫкә. Оҙаҡ йәшәү сере тап ошонда тиҙәр, унынсы тиҫтәне ваҡлаған ағинәйҙәр.\nШул уңай менән инәйҙәрҙе ҡотлар-ға муниципаль район хакимиәте башлығы Ю. Коземаслов, Болошло ауыл биләмәһе хакимиәте етәксеһе\nР. Ғәбиҙуллин, ҡунаҡтар, инәйҙәрҙең балалары, туғандары ауыл мәҙәниәт йортона йыйылды.\nЮрий Александрович Башҡортос-тан Республикаһы Башлығы Р. Хә-митовтың юбилярҙарҙы ҡотлап яҙған хатын уҡып ишеттерҙе, үҙҙәренең бүләктәрен тапшырып, изге теләктәрен еткерҙе.\nМәҙәниәт хеҙмәткәрҙәре тыуған көн-дәрен билдәләүсе инәйҙәр өсөн мул табын һәм “Иҫ киткес ғүмер” тигән бай йөкмәткеле концерт әҙерләгәйне.\nДонъя көтөү – баҫыу кисеү тү-гел, тиҙәр. Балаларының, ейән-ейәнсәрҙәренең һәм дә бүлә-бүлә-сәләренең шатлығы, тормоштоң ыңғай яҡтары инәйҙәрҙе көслө иткән, рухын байытҡан.\nҒүмер юлығыҙҙы артабан да һау-сәләмәт булып барлағыҙ, тағы ла оҙон-оҙаҡ йәшәргә яҙһын!